ΑΘΛΗΤΙΚΟΙ ΨΙΘΥΡΟΙ: Ανέστης: «Δικαίωση της δουλειάς μου»\nΕπιστέγασμα της σκληρής δουλειάς του χαρακτήρισε το βραβείο του MVP για τη 17η αγωνιστική ο Γιάννης Ανέστης. Ο τερματοφύλακας της ΑΕΚ δήλωσε δικαιωμένος και αποφασισμένος να βελτιωθεί κι άλλο.\nΆκουσε πολλά (και δικαίως) μετά την γκάφα με τον Λεβαδειακό. Πρόλαβε όμως να αντιστρέψει την κατάσταση. Να γίνει καθοριστικός για την ΑΕΚ. Και με αποκορύφωμα την απόκρουση του πέναλτι στο ματς με την Ξάνθη να συμβάλλει δραστικά στις νίκες της ομάδας.\nΓια όλα αυτά ο Γιάννης Ανέστης αισθανόταν δικαιωμένος κατά την παραλαβή του βραβείου για τον MVP της 17ης αγωνιστικής:\n«Αυτό το βραβείο αποτελεί δικαίωση της δουλειάς μου. Είμαι πολύ χαρούμενος γι’ αυτό. Θέλω να το αφιερώσω στην οικογένειά μου και στα άτομα που αγαπώ και είναι δίπλα μου αυτό τον καιρό. Θα συνεχίσω να δουλεύω, για να μπορέσω να βελτιωθώ και να βοηθήσω την ΑΕΚ να πετύχει τους στόχους της. Το βραβείο συνδυάζεται με νίκη της ομάδας και έχει μεγαλύτερη αξία. Με αυτό φάνηκε ότι βοήθησα την ομάδα μου να πάρει ακόμα τρεις βαθμούς που είναι σημαντικοί για τη συνέχεια», σημείωσε.\nΌσο για τον Ηλία Ατματσίδη -από τα χέρια του οποίου ο γκολκίπερ της ΑΕΚ παρέλαβε το έπαθλο- είπε χαρακτηριστικά: «Ο Ανέστης έχει τεράστια σωματικά προσόντα, αλλά δεν αρκούν για να παίξεις σε υψηλό επίπεδο. Έχει περιθώρια βελτίωσης και μπορεί να βελτιωθεί ακόμα περισσότερο για να υπερασπιστεί τόσο την εστία της ΑΕΚ όσο και της Εθνικής ομάδας. Τα τελευταία χρόνια πάσχουμε ως χώρα στη θέση του τερματοφύλακα. Βέβαια υπάρχουν κάποια ταλέντα και ευελπιστούμε να βελτιωθούμε ακόμα περισσότερο για να μην έχει πρόβλημα και η Εθνική. Φυσικά υπάρχει αυτή τη στιγμή ένας καλός και σταθερός τερματοφύλακας, όπως ο Καρνέζης, αλλά δε φτάνει ένας. Χρειαζόμαστε κι άλλους για την Εθνική ομάδα».


Αφροδίτη στον Λέοντα από 13/6! – Αναλυτικά οι προβλέψεις για όλα τα ζώδια! - Clickmag.gr\nΕυνοούνται θέματα ψυχαγωγίας, εύκολου κέρδους και απρόσμενης τύχης!\nΗ Αφροδίτη, στις 13 Ιουνίου 2018, περνάει στο ζώδιο του Λέοντα, ένα ζώδιο που εκφράζεται μέσα από την προβολή, αρκετά εξωστρεφή και έτσι τα θέματα καρδιάς αποκτούν μια ..άλλη διάσταση και καλείσαι να μεγαλουργήσεις, μέσα από τις προσωπικές σου σχέσεις.\nΤώρα η Αφροδίτη σε ευνοεί και σε επαγγελματικά ζητήματα, κυρίως εάν κυνηγάς μια προσωπική ιδέα ή έμπνευση, και εύκολα έρχεσαι σε επαφή με τα κατάλληλα άτομα και θα γίνεις πιο δημοφιλής και αγαπητός. Διαβάστε παρακάτω…\nΓενικά ή Αφροδίτη στον Λέοντα τα θέλει όλα δικά της, και αυτό σου χαρίζει μια τάση αλαζονείας και πρόσεχε μη συμπεριφερθείς με έπαρση και χάσεις το μέτρο.\nΕυκαιρίες έχει αυτό το διάστημα, κυρίως μέσα στον Ιούνιο, ωστόσο καλό είναι να προσέχεις τα έξοδα που κάνεις και ξεπέρασε συναισθήματα ζήλειας και κτητικότητας. Ευνοούνται θέματα ψυχαγωγίας, εύκολου κέρδους και απρόσμενης τύχης. Νιώθεις ευλογημένος.\nΣτις 15 Ιουνίου 2018, η Αφροδίτη από τον Λέοντα θα συγκρουστεί με τον Ουρανό στον Ταύρο και αυτό βέβαια φέρνει αναταράξεις, ξαφνικά ερωτικά σκιρτήματα και δοκιμάζει την ασφάλεια της σχέσης σου και βέβαια και την τσέπη σου, καθώς ξοδεύεις ασύστολα, και χωρίς να το σκέφτεσαι. Έτσι , Καλή χρήση χρημάτων επιβάλλεται και προσπάθησε να δεις τις αλλαγές που έρχονται με καλό μάτι και να αρπάξεις την τύχη, αφού βέβαια σκεφτείς ότι για κάποιο λόγο όλα γίνονται ..\nΣτις 21 Ιουνίου 2018, η Αφροδίτη από τον Λέοντα, θα βρεθεί σε αντίθεση με τον Άρη στον Υδροχόο, και είναι μέρες που πρέπει να χαλιναγωγήσεις πάθη, δεν μπορείς να εκφράζεσαι με απόλυτο τρόπο, να αποφύγεις πιθανές σκηνές ζηλοτυπίας, και εφόσον αμφιβολίες θα βγουν στην επιφάνεια πρόσεχε τι λες και πως εκφράζεσαι. Έντονη εξωσυζυγική δραστηριότητα.\n(επηρεάζονται κυρίως Λέοντες, Υδροχόοι γεννημένοι στο α΄ δεκαήμερο και όσοι/ες έχουν προσωπικούς πλανήτες ή ωροσκόπο στην κρίσιμη μοίρα 9η ).\nΤέλος, στις 25 Ιουνίου 2018, η Αφροδίτη συναντά σε τετράγωνο, τον φαινομενικά ανάδρομο Δία που είναι στον Σκορπιό, και μέσα από συγκρούσεις ή ακόμα υπόγειες κινήσεις από πρόσωπα που βρίσκονται δίπλα σου, μπορείς να βοηθηθείς σε επαγγελματικά, αλλά και οικονομικά ζητήματα.\nΗ τύχη σε ευνοεί αυτό το διάστημα, ωστόσο δεν πρέπει να υπερβάλλεις, καθώς τίποτα δεν είναι δεδομένο. (επηρεάζονται κυρίως Ταύροι, Λέοντες, Σκορπιοί, Υδροχόοι, γεννημένοι στο τρίτο δεκαήμερο και όσοι/ες έχουν προσωπικούς πλανήτες κοντά στην 13η μοίρα ).\nΖώδια: Τι λένε τα άστρα για σήμερα, Δευτέρα 11 Ιουνίου;


ΙΣΧΥΣ (Ischys): Το Αζερμπαϊτζάν ενδιαφέρεται για το Iron Dome\nΤο Αζερμπαϊτζάν ενδιαφέρεται για το Iron Dome\nΤα ισραηλινά μέσα ενημέρωσης μετέδωσαν ότι το Αζερμπαϊτζάν ενδιαφέρεται να προμηθευτεί το σύστημα αντιαεροπορικής–αντιβαλλιστικής προστασίας τύπου Iron Dome. Μάλιστα, πληροφορίες που μεταδίδονται από αζερικά μέσα ενημέρωσης, αναφέρουν ότι οι Ισραηλινοί έχουν ήδη έτοιμη μια πυροβολαρχία του συστήματος έτοιμη προς παράδοση στις ένοπλες δυνάμεις του Αζερμπαϊτζάν. Θα πρόκειται για την πρώτη εξαγωγική επιτυχία του συστήματος που εκτόξευσε τη διεθνή του φήμη μετά τις επιδόσεις του στον τελευταίο πόλεμο με τη Χαμάς στη Λωρίδα της Γάζας. Στο πλαίσιο της σύσφιξης των σχέσεων των δυο πλευρών στον αμυντικό και όχι μόνο τομέα, ο πρωθυπουργός του Ισραήλ, Μπενιαμίν Νετανιάχου, προγραμματίζει επίσκεψη στη χώρα της Κεντρικής Ασίας τους επόμενους μήνες.\nΚΑΤΗΓΟΡΙΕΣ ΘΕΜΑΤΩΝ: ΕΒΡΑΙΟΙ , ΤΑΤΑΡΟΜΟΓΓΟΛΟΙ


ΑΣΕΠ: Ολη η προκήρυξη 16Κ/2017 για 62 μόνιμους στο ΥΠΠΟ - e-dimosio.gre-dimosio.gr\nΑΣΕΠ: Ολη η προκήρυξη 16Κ/2017 για 62 μόνιμους στο ΥΠΠΟ\nΤο ΑΣΕΠ προκηρύσσει την πλήρωση με σειρα προτεραιοτητας εξηντα δυο (62) συνολικα θεσεων μονιμου προσωπικου και προσωπικου με σχεση εργασιας ιδιωτικου δικαιου αοριστου χρονου πανεπιστημιακης, τεχνολογικης, δευτεροβαθμιας και υποχρεωτικης εκπαιδευσης στο Υπουργειο Πολιτισμου και Αθλητισμου (κεντρικη υπηρεσια – εφορειες αρχαιοτητων – Εθνικό Αρχαιολογικο Μουσειο), στο Ταμειο Αρχαιολογικων Πορων και Απαλλοτριωσεων, στο Μουσειο της Ακροπολης (Ν.Π.Δ.Δ.) και στην Κρατικη Σχολη Ορχηστικης Τεχνης (Ν.Π.Δ.Δ.), ως κατωτερω:\nΑ΄ Κατηγορία Πανεπιστημιακής Εκπαίδευσης (Π.Ε.), σαράντα τρείς ( 43 ) θέσεις.\nΚλάδων/Ειδικοτήτων: ΠΕ ΑΡΧΑΙΟΛΟΓΩΝ ΕΙΔΙΚΟΤΗΤΑΣ ΒΥΖΑΝΤΙΝΩΝ- ΜΕΤΑΒΥΖΑΝΤΙΝΩΝ, ΠΕ ΑΡΧΑΙΟΛΟΓΩΝ ΕΙΔΙΚΟΤΗΤΑΣ ΠΡΟΪΣΤΟΡΙΚΩΝ- ΚΛΑΣΙΚΩΝ, ΠΕ7 ΑΡΧΑΙΟΛΟΓΩΝ, ΠΕ ΔΙΟΙΚΗΤΙΚΟΥ – ΟΙΚΟΝΟΜΙΚΟΥ (ΛΟΓΙΣΤΙΚΟΥ), ΠΕ1 ΔΙΟΙΚΗΤΙΚΟΥ ΛΟΓΙΣΤΙΚΟΥ, ΠΕ ΠΛΗΡΟΦΟΡΙΚΗΣ.\nΒ΄ Κατηγορία Τεχνολογικής Εκπαίδευσης (Τ.Ε.), δέκα (10) θέσεις.\nΚλάδων/Ειδικοτήτων: ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ, ΤΕ ΠΛΗΡΟΦΟΡΙΚΗΣ.\nΓ΄ Κατηγορία Δευτεροβάθμιας Εκπαίδευσης (Δ.Ε.), οκτώ (8) θέσεις.\nΚλάδων/Ειδικοτήτων: ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ, ΔΕ1 ΔΙΟΙΚΗΤΙΚΟΥ ΛΟΓΙΣΤΙΚΟΥ, ΔΕ ΦΥΛΑΚΩΝ ΝΥΚΤΟΦΥΛΑΚΩΝ.\nΚλάδου/Ειδικότητας: ΥΕ ΚΛΗΤΗΡΩΝ ΕΠΙΜΕΛΗΤΩΝ\nΙ. Να συμπληρώσουν και να υποβάλουν αίτηση συμμετοχής στο Α.Σ.Ε.Π., αποκλειστικά μέσω του διαδι- κτυακού του τόπου (www.asep.gr). Η ηλεκτρονική αίτηση συμπληρώνεται σύμφωνα με τις ΓΕΝΙΚΕΣ ΟΔΗΓΙΕΣ ΣΥ- ΜΠΛΗΡΩΣΗΣ-ΥΠΟΒΟΛΗΣ ΗΛΕΚΤΡΟΝΙΚΩΝ ΑΙΤΗΣΕΩΝ που αναφέρονται στο ΠΑΡΑΡΤΗΜΑ ΣΤ΄ της παρούσας. ΕΠΙΣΗΜΑΝΣΗ: Η ευθύνη της σωστής συμπλήρωσης της ηλεκτρονικής αίτησης είναι αποκλειστικά του υποψηφίου.\nΗ προθεσμία υποβολής των ηλεκτρονικών αιτήσεων συμμετοχής αρχίζει στις 8 Ιανουαρίου ημέρα Δευτέρα και λήγει στις 23 Ιανουαρίου 2018, ημέρα Τρίτη και ώρα 14:00. Το εμπρόθεσμο της αίτησης κρίνεται με βάση την ημερομηνία της ηλεκτρονικής υποβολής της στο Α.Σ.Ε.Π.\nΠροηγούμενο Προηγούμενο άρθρο Πανό με συνθήματα φοιτητών κατά του υπ. Παιδείας στο Πανεπιστήμιο Αθηνών\nΕπόμενο Επόμενο άρθρο: Άνοιγμα λογαριασμών για όσους έχουν υπαχθεί στον νόμο Κατσέλη


Εγκυμοσύνη και εξετάσεις: Ποιες εξετάσεις πρέπει να γίνουν στο πρώτο τρίμηνο | PAMPERNPLAY\nΕγκυμοσύνη και εξετάσεις: Ποιες εξετάσεις πρέπει να γίνουν στο πρώτο τρίμηνο\nΠότε τελειώνει το πρώτο τρίμηνο;\nΤο πρώτο τρίμηνο διαρκεί από την πρώτη ημέρα της τελευταίας έμμηνου ρύσης μέχρι και τη συμπλήρωση των 13 εβδομάδων (Πόσο μηνών είμαι;)\n1. Επιβεβαιώνουμε την κύηση\nΗ αρχή μίας κύησης επιβεβαιώνεται με την μέτρηση της β-χοριακής γονιδοτροπίνης στο αίμα της εγκύου. Η εξέταση αυτή γίνεται με μια απλή αιμοληψία.\nΦυσικά, ανίχνευση της ορμόνης αυτής μπορεί να γίνει και στα ούρα με ένα απλό test κύησης, το οποίο μπορείτε να προμηθευτείτε από ένα φαρμακείο.\n2. Ανίχνευση καρδιακής λειτουργίας του εμβρύου\nΕίναι δυνατόν να εντοπιστεί η καρδιακή λειτουργία του εμβρύου με διακολπικό υπερηχογράφημα ήδη από την 6η εβδομάδα της κύησης.\nΟ εντοπισμός της καρδιακής λειτουργίας είναι σημαντικός, διότι από το σημείο αυτό κι έπειτα μειώνονται σημαντικά οι πιθανότητες για παλίνδρομη κύηση.\n3. Αιματολογικές εξετάσεις\nΚατά τη διάρκεια της εγκυμοσύνης, θα υποβάλλεστε ανά τακτά χρονικά διαστήματα σε αιματολογικές εξετάσεις.\nΕντούτοις, συνήθως μετά από την επιβεβαίωση της καρδιακής λειτουργίας του εμβρύου, θα συστηθεί ένας κατάλογος από αιματολογικές εξετάσεις, οι οποίες σκοπό έχουν να καταδείξουν την κατάσταση της υγείας σας στην αφετηρία της κύησης, ώστε – αν χρειαστεί – να ληφθούν κάποια μέτρα από νωρίς.\nΜε τον αιματολογικό αυτό έλεγχο εξετάζουμε\nΤη λειτουργία των νεφρών και του ήπατος\nΤο σάκχαρο νηστείας\nΤην πιθανότητα να έχετε έρθει σε επαφή με ιούς ή μικρόβια, που θα μπορούσαν να βλάψουν το έμβρυο:\nHIV (ο ιός του AIDS)\nHCV (ιός της Ηπατίτιδας C)\nHBsAg (ιός της Ηπατίτιδας B)\nVDRL (αφροδίσια νοσήματα)\nΤο ενδεχόμενο ύπαρξης προβλημάτων του θυρεοειδούς αδένα\nΤο ενδεχόμενο να είστε φορέας Μεσογειακής Αναιμίας\nΤο ενδεχόμενο να είστε φορέας Δρεπανοκυτταρικής Αναιμίας\nΟμάδα αίματος και Rhezus\n4. Μήπως το μωρό έχει Σύνδρομο Down;\nΜεταξύ της 11ης και 14ης εβδομάδας της κύησης δια του υπερηχογραφικού ελέγχου γίνεται μέτρηση της αυχενικής διαφάνειας. Παράλληλα, γίνεται μέτρηση στο αίμα της εγκύου των επιπέδων της ορμόνης β-χοριακής και της πρωτεΐνης PAPP – A.\nΤα στοιχεία, που προκύπτουν από αυτόν τον υπερηχογραφικό και αιματολογικό έλεγχο, η ηλικία και το ιστορικό της γυναίκας συνυπολογίζονται σε ειδικό λογισμικό, ώστε να προκύψουν οι πιθανότητες το έμβρυο να πάσχει από Σύνδρομο Down.\n5. Λήψη τροφοβλάστης\nΗ λήψη τροφοβλάστης είναι μια επέμβαση δια της οποίας επιτυγχάνεται η συλλογή γενετικού υλικού του εμβρύου από τον πλακούντα. Η επέμβαση αυτή λαμβάνει χώρα μεταξύ της 11ης και της 14ης εβδομάδας της κύησης.\nΤο συλλεχθέν γενετικό υλικό υπόκειται σε εξέταση, ώστε να δοθεί καταληκτική απάντηση σχετικά με το αν το έμβρυο πάσχει ή όχι από Σύνδρομο Down ή κάποια άλλη γενετική ανωμαλία.\nΤο απολύτως όμως «ξεκάθαρο» αποτέλεσμα, που προκύπτει από τη λήψη τροφοβλάστης ενέχει οικονομικό κόστος αφενός, αλλά και κίνδυνο για το έμβρυο αφετέρου. Συγκεκριμένα η επέμβαση αυτή συνδέεται με κίνδυνο απώλειας του εμβρύου, ο οποίος με βάση τις διεθνείς στατιστικές κυμαίνεται μεταξύ του 0,8% και του 1%. Για το λόγο αυτό η λήψη τροφοβλάστης συνήθως συστήνεται, όταν οι πιθανότητες, όπως αυτές προκύπτουν από την αυχενική διαφάνεια και το ιστορικό της γυναίκας, το έμβρυο να πάσχει από Σύνδρομο Down.\n6. Μη επεμβατικός έλεγχος του γενετικού υλικού του εμβρύου\nΕίμαστε πλέον σε θέση να ανιχνεύσουμε την ύπαρξη γενετικού υλικού του εμβρύου στο αίμα της γυναίκας ήδη από την 7η εβδομάδα της κύησης. Η λήψη του γενετικού υλικού αυτού γίνεται με μια απλή αιμοληψία της γυναίκας, χωρίς να υφίσταται οποιοσδήποτε κίνδυνος για το έμβρυο.\nΑπό την εξέταση του γενετικού αυτού υλικού μπορούμε να διαπιστώσουμε, αν το έμβρυο πάσχει από Σύνδρομο Down ή από κάποια άλλη γενετική ανωμαλία με ακρίβεια, η οποία προσεγγίζει την αντίστοιχη της αμνιοπαρακέντησης.\nΗ μέθοδος αυτή δεν έχει ακόμα ενταχθεί στην πάγια κλινική πρακτική. Εντούτοις, αφενός το οικονομικό κόστος – το οποίο ακόμα είναι σε κάποιες περιπτώσεις υψηλό – προοδευτικά μειώνεται και αφετέρου καταρτίζεται σταδιακά κατάλογος συγκεκριμένων κριτηρίων, με βάση τα οποία συστήνεται η εφαρμογή της.\nΈτσι η μέθοδος αυτή κερδίζει όλο και περισσότερους θιασώτες και φαίνεται, πως στο άμεσο μέλλον η χρήση της θα γίνει ευρύτερη.\nΔείτε ΕΔΩ σε ποιο στάδιο της κύησης βρίσκετε!


Η απειλή περί ελληνικής χρεοκοπίας δεν είναι ανύπαρκτη για έναν και μόνο λόγο: Επειδή οι δημόσιες δηλώσεις των Γερμανών (Σόϊμπλε κυρίως) και των υπολοίπων της ζώνης του ΑΑΑ δημιουργούν «έκθεση». Και όταν ένας πολιτικός είσαι δημόσια εκτεθειμένος γίνεται δέσμιος των δηλώσεών του. Και έχει ήδη αρχίσει η προεκλογική διαδικασία στη Γερμανία. Και θα σκληρύνει όσο βλέπουν οι Γερμανοί ότι προηγείται στη Γαλλία ο Ολάντ. Αναγκαστικά θα παίρνουν σκληρότερες θέσεις.Οι Νότιοι είναι με το μέρος μας γιατί φοβούνται. Ξέρουν ότι ελληνικό μπαμ θα σκάσει επάνω τους. Δεν έχουν άμυνα παρά μόνο τις δηλώσεις ότι «η Ελλάδα είναι μοναδική περίπτωση». Και αυτή η άμυνα έως τώρα δεν έχει λειτουργήσει. Και για να εξακολουθήσουν να έχουν πρόσβαση στις αγορές πρέπει να ξεχειλώσει πολύ ακόμα η ΕΚΤ που δεν έχει τέτοιο περιθώριο. Αν σκάσουμε εμείς τότε τα νούμερα αυτά αλλάζουν κλίμακα.Η ανετοιμότητα της διεθνούς κοινότητας να αποδεχθεί ελληνική χρεοκοπία θα φανεί από το εάν θα στήσουν ένα bridge loan για να καλύψουν την αδυναμία αποπληρωμής των ομολόγων που λήγουν στις 20/3 που θα προέκυπτε από την καθυστέρηση του PSI, εξαιτίας της τακτικής καθυστέρησης - πίεσης – σκοπιμότητας” των Βορείων να κρίνουν μεθαύριο εάν η Ελλάδα εκπλήρωσε τις λεγόμενες prior actions” (προϋποθέσεις – επιστολές δέσμευσης, 325εκ, κλπ).Η έως σήμερα επίσημη θέση για αυτό το θέμα έχει διατυπωθεί την προηγούμενη εβδομάδα από την Μέρκελ - “δεν υπάρχει σχέδιο ενδιάμεσης χρηματοδότησης”. Εάν υποθέσουμε ότι αυτή η θέση ισχύσει τότε τις επόμενες εβδομάδες η Ελλάδα θα δηλώσει αδυναμία πληρωμής των συγκεκριμένων ομολόγων. Θα δούμε τι άλλο συμπαρασύρει καθώς δεν υπάρχει μεν cross default για άλλα ομόλογα αλλά υπάρχει πρόβλεψη στο πρώτο μνημόνιο Παπακωσταντίνου για τα δάνεια των εταίρων μας. Θα δούμε επίσης ποιος πληρώνει cds, ποιες τράπεζες χτυπιόνται και εάν η ΕΚΤ έχει στην κατοχή της ομόλογα από αυτή την ανοιξιάτικη σειρά! Και θα μετρήσουν όλοι – μα όλοι – το κόστος αναπλήρωσης. Εάν όμως – στην πιθανότητα της καθυστέρησης – στήσουν μία ενδιάμεση χρηματοδότηση τα πράγματα αλλάζουν και θα μας δώσουν εγκαίρως τα 14,5δις για το ομόλογό μας. Ίσως μόνο αυτό πριν από τις εκλογές. Αλλά μας αρκεί και ίσως μας συμφέρει να γίνουν πρώτα εκλογές από το PSI.Το Πακέτο δανειακή/PSI δεν είναι βιώσιμο. Προσπαθούν να το ονομάσουν βιώσιμο (120% ΑΕΠ το 2020) αλλά δεν βγαίνουν τα νούμερα. Η καθαρή απομείωση του χρέους από το PSI είναι μικρότερη των απαιτήσεων για να πιαστεί έστω και ο στόχος του 120% το 2020. Η ονομαστική μείωση από τους ιδιώτες (αν υπήρχε καθολική συμμετοχή) είναι περίπου 135δις. Συνυπόολογίστε τώρα τα 30δις που προσφέρονται στους ιδιώτες (και που δανειζόμαστε) και τα 30-45δις που χρειάζονται για ανακεφαλαιοποίηση (που επίσης δανειζόμαστε). Καθαρή απομείωση περίπου 60δις.Το PSI είναι μηχανισμός μείωσης, όμως κυρίως είναι μηχανισμός αλλαγής κατόχων του χρέους μας και απομάκρυνσης του ενδεχόμενου μίας ελληνικής χρεοκοπίας. “Φεύγουν” οι ιδιώτες και “έρχονται” οι θεσμικοί. Τα υπόλοιπα έως τα 130δις αφορούν τρέχουσες χρηματοδοτικές ανάγκες προκειμένου η Ελλάδα να φτάσει στο 120% το 2020. Και αυτό δεν βγαίνει γι αυτό υπάρχει μεγάλο χρηματοδοτικό κενό – ακόμα και εάν μπουν οι ΕΚΤ / κρατικές στο PSI, αποκτήσει η Ελλάδα τα επόμενα χρόνια κινέζικους ρυθμούς ανάπτυξης, σκανδιναβικούς δημοσιονομικούς τρόπους και επιτύγχανε και το 100% των στόχων από αποκρατικοποιήσεις. Με τέτοια απόδοση και τα υφιστάμενα διαθέσιμα κεφάλαια, το 2020 το χρέος/ΑΕΠ θα κυμαίνεται πάνω από 130% και το 120% πάει για μετά το 2024-2025, αναλόγως της ύφεσης.Για να καλυφθεί το κενό δεν υπάρχουν πολλοί τρόποι:Eίτε θα υπάρξει μεγαλύτερο κούρεμα των ιδιωτών τώρα (δύσκολο έως απίθανο να δεχτούν οι ιδιώτες)Είτε θα μπει στο παιχνίδι η ΕΚΤ/κλπΕίτε θα μειώσουν τα κράτη το επιτόκιο που μας δανείζουν (θα γίνει αλλά αργότερα και μετά από την αλλαγή πλεύσης της ελληνικής κυβέρνησης)Ετε θα δεχτούν τα Κράτη κούρεμα των δανείων τους (δύσκολο έως αδύνατο)Είτε θα δώσουμε περισσότερα από αποκρατικοποιήσεις (πολύ δύσκολο)Είτε θα δώσουμε περισσότερα από περικοπές (πολύ δύσκολο έως αδύνατο)Είτε θα μπούμε σε ανάπτυξη με ένα δύο Μεγάλα Έργα (πχ Αεροδρόμια, Ελληνικό, Ήλιος, τέτοια μεγάλα που θα δημιουργήσουν momentum). Έτσι θα λύσουμε το πρόβλημα της επάρκειας (solvency).Όλα όμως αυτά χρειάζονται προσεκτικό σχεδιασμό και έτοιμη ομάδα. Με φακέλους και σχέδια δράσης. Όχι με φωνές, ούτε με συμβολισμούς. Γι αυτό πρέπει να γίνουν άμεσα εκλογές και να υπάρξει νέα και ισχυρή κυβέρνηση.Ο Αντώνης Σαμαράς έπαιξε σωστά και στρατηγικά και τον χρόνο και τον τρόπο. Έπαιξε win-win και στα δύο σενάρια (αξιοπιστίας - απειλής) και κέρδισε το δικαίωμα να “επιβάλει” το σχέδιο του την κατάλληλη στιγμή για το καλό του τόπου. Χώρια που δεν θα χρειαστεί καμία “επιβολή”, γιατί καταρρέει το υπάρχον σχέδιο. Το ΔΝΤ θα γίνει ο πρώτος μας σύμμαχος. Για δύο λόγους:Πρώτον γιατί έχει μία διοικητική προϋπόθεση που αποτελεί ταυτόχρονα και όπλο στη φαρέτρα του (και με κατάλληλους χειρισμούς ίσως και στη φαρέτρα της Ελλάδας). Την ανάγκη να υπάρχει ένα ολοκληρωμένο σχέδιο βιωσιμότητας της χώρας που καλείται να δανείσει. Και το ΔΝΤ εδρεύει στην Washington και δεν έχει εκλογές.Δεύτερον, γιατί το ΔΝΤ, ως οργανισμός, διατρέχει τον κίνδυνο της “ελληνικής αποτυχίας” περισσότερο από κάθε άλλο παίκτη, εκτός Ελλάδας. Οποιαδήποτε αποτυχία στο εγχείρημα της Ελλάδας θα απονομιμοποιούσε το Ταμείο ως “παγκόσμιο εργαλείο”. Και αυτός ο κίνδυνος αποτελεί δυνητικά όπλο στην φαρέτρα της Ελλάδας (αρκεί να το αντιληφθεί). Το ΔΝΤ χρειάζεται τελική λύση για την Ελλάδα και γνωρίζει ότι αυτή δεν υπάρχει σήμερα και δεν θα υπάρξει ούτε αύριο όσο η διαδρομή παραμένει στον εφιάλτη της ύφεσηςHowever ΔΙΑΒΑΣΤΕ ΑΚΟΜΑ\nΟταν υπαρχει ενας οικονομικος ΑΕΜ (Αυτοσχεδιος Εκρηκτικος Μηχανισμος) οι λυσεις που εχεις ειναι ή να τον εξουδετερωση ενας πυροτεχνουργος (πραγμα που σημαινει οτι κυνδινευει ο πυροτεχνουργος) ή να προβεις σε ελενχομενη εκρηξη (γεγονος που δεν ειναι η καλυτερη λυση διοτι το οστικο κυμα ποτε δεν ξερεις τι συνεπειες θα εχει!)\nΑπόστολος @ fantomas\nΕμείς δεν κάναμε τίποτε από τα δύο. Τον πήραμε και τον βάλαμε στο σαλόνι του σπιτιού μας, για να κερδίσουμε χρόνο και να δούμε τι θα κάνουμε. Η ρώσικη ρουλέτα συνεχίζεται, αφήσαμε το πιστόλι του ΓΑΠ και πήγαμε στους IED.\nΟμολογώ πως δεν σκαμπάζω απο οικονομικά, αλλά -ρωτάω τώρα σαν εξάχρονο, συμπαθάτε με- αν το χρέος δεν είναι βιώσιμο, πως η στρατηγική του Σαμαρά είναι win-win;Δεν λέω όχι, απλά δεν το καταλαβαίνω. Από τη στιγμή που δεν είναι βιώσιμο και εμείς έχουμε υπογράψει το μνημόνιο 2 δεν βρισκόμαστε στη δεινή θέση της χρεωκοπίας και ταυτόχρονα να οφείλουμε έως και 14ης γενεάς χρήματα που δεν μείωσαν καθόλου τις οφειλές μας και πρέπει να επιστρέψουμε;Και αν αλλάξουν τίτλους τα ελληνικά τοξικά δάνεια ποιός σταματάει μετά τον κάθε γκάνγκστερ που θα έρχεται μ' ένα αντίγραφο του υπογεγραμμένου μνημονίου, να διεκδικεί από την Ακρόπολη μέχρι την Κηφισίας;Μήπως να καταφύγουμε στις παλιές μας συνήθειες και να τα γράψει όλα το κράτος στην Εκκλησία, να τραβήξουμε και ένα διαχωρισμό και να πάμε για ύπνο, αφήνοντας τους δανειστές να ψάχνονται, ή δεν πιάνει τώρα;\nΟι καταστάσεις είναι τραγικά δύσκολες και απαιτούν εγρήγορση. Μας σπρώχνουν προφανώς σε εθελουσία έξοδο. Εμείς θα υποφέρουμε, ούτως ή άλλως, αλλά και αυτοί πρέπει να αποφασίσουν τι είναι προτιμότερο να χρηματοδοτούν την Ελλάδα ώσπου να ορθοποδήσει ή να τους σκάσει μια βόμβα CDS που είναι ότι δεν θέλουν οι Αμερικανοί και οι ίδιοι? Και αυτά που λέει ο Σόιμπλε είναι για κρετίνους, και οι Αγορές δεν είναι κρετίνοι. Το αποδεικνύουν κάθε μέρα με την αντίδρασή τους. Άν ήταν σίγουρες για την αποτελεσματικότητα των μέτρων και τη μη διάχυση της κρίσης τα πράγματα θα ήταν αλλιώς για τις Ευρωπαϊκές Οικονομίες.\nΤο PSI δεν είναι βιώσιμο 1) γιατί το χρέος μας, λόγω συρρικνούμενου ΑΕΠ και ύφεσης δεν είναι βίωσιμο. 2) Γιατί δεν έχουν λεφτά και το υπαινισσεται η σύμβαση που ΠΑΛΙ δεν έχουν διαβάσει τα -- συγνώμη, οι βουλευτές μας.3) τα λεφτά που έχουν τα έχουν για αναχρηματοδότηση των δικών τους δανείων και καμία όρεξη δεν έχουν να δώσουν φράσκο σε εμάς. 4) το 80-90% της άσκησης είναι το firewall. 5) Το firewall μας προτιμά σε γύψο. 6) Κάτι σημερινές μεταβιβάσει χαρτιών μας μέσω ΕΚΤ , με ΚΕΡΔΟΣ, ας τις ερμηνεύσουν οι σύμβουλοι των προέδρων των κομμάτων, εγώ βαρέθηκα. Γκουγκλ.ΔΕΝ θέλουν την Ακρόπολη. Την χώρα θέλουν. 10-20% για θέρετρο, 30-40% για ντόπιο εργατικό και ψυχαγωγικό δυναμικό, 30% για νεο-γκασταρμπάϊτερ, χώρο για περίεργα βιομηχανικά πλεονάσματα και ειδικές βιομηχανικές ζ'ώνε, έλεγχο ενεργειακού διαύλου προς ΝΑ . Πού να ξέρω... Από αυτά που βλέπω. Όξω βρέεεε, τώρα!Το ρημάδι το χρέος δεν είναι βιώσιμο από την στιγμή που εκλέξαμε ΓΑΠ και τον ΥΠΟΠΤΟ Παπακωνσταντίνου στην Κυβέρνηση. Μπροστά τον Παπακωνσταντίνου, ο Βενιζέλος είναι Παύλος Μελάς, και να μου το θυμηθείτε.\nGas Bailey @ archaeopteryx\narchaeopteryx @ Gas Bailey\nT ι να την κάνω την ευστοχία μου, πάμε ολοταχώς για τους χειρότερους εφιάλτες μου... Μόλις ανακοινώθηκε ότι βρήκαν λεφτά, και ότι έκανε και η ΕΚΤ αυτό που μοιάζει με βήμα (με τα ομόλογά μας) προς την ...τελική λύση.\nΦαντάζομαι ότι ο However θα έχει δεί όλες τις παραδοχές πάνω στις οποίες έχουν οικοδομηθεί οι προβλέψεις για την εξέλιξη του δημοσίου χρέους στο 120% μέχρι το 2020, ώστε να κρίνει ότι δεν είναι βιώσιμο το ελληνικό χρέος.Αλλά επειδή όσο τις είδα εγώ, άλλο τόσο θα τις έχει δει και ο συντάκτης αυτής της ανάρτησης, μάλλον ο καθένας γράφει ότι του κατεβαίνει...Έτσι, η alphabank λέει για χρέος κάτω από 120%.Εγώ λέω ότι μάλλον θα είναι 90% ...και όσες άλλες προσφορές δεκτές...Ας σοβαρευτούμε και ας μη σπεύδουμε να πέφτουμε θύμα της τρομοκρατίας και της προπαγάνδας των τροικανών και των ντόπιων κολαούζων τους.Πολλά μπορεί να αλλάξουν μέχρι τότε.Σημασία τώρα έχει να αποκατασταθεί η εμπιστοσύνη. Τα υπόλοιπα έπονται.\nAγαπητέ However,Το άρθρο σου είναι το καπάκι στην κατσαρόλα όσων δραματικών στγμών ζήσαμε πρόσφατα. Πιστεύω οτι απο Δευτέρα θα δικαιωθείς απόλυτα.Ολο το θέατρο τελειώνει. Το eurogroup έχει λάβει το μήνυμα του ΔΝΤ-Θείος Σαμ και θα "σκάσει" το παραδάκι για να μην σκάσει όλο το σύστημα . Η μόνη ελπίδα είναι και γι' αυτούς ο Σαμαράς. Επομένως απο Δευτέρα οι βλακώδεις παρεμβάσεις και τα προεκλογικα "κόλπα" που ίσως? να βοήθησαν τη Μέρκελ, έθαψαν όμως τον Σαρκοζί και άνοιξαν το "μέτωπο των Νοτίων", θα κοπούν πάραυτα. Η προεκλογική περίοδος θα κυλήση ομαλά και ο Σαμαράς θα έχει όλο το χρόνο να είναι έτοιμος για παν ενδεχόμενο απο τη θέση του ΕΘΝΙΚΟΥ ΗΓΕΤΗ.\nΠατριώτες βαστάτε καλά θα πρεπει να πιεσουμε με οποιο τροπο μπορουμε και να επηρεασουμε σε 3 αξονες παραλληλα:1) δεν θελουμε τα λεφτα των αλλων φορολογουμενων, η ΕΚΤ μπορει να λυσει το προβλημα, δανεισε με 1% 500 δις τις τραπεζες οπως ειπε και ο Γαλλος σοσιαλιστης υποψηφιος, να κανει το ιδιο με την Ελλαδα2) Οι Αμερικανοι τυπωσαν 3 τρισεκατομμυρια, για πιο λογο οι Γερμανοι αρνουνται να κανου το μισο του μισου απο αυτο; Οι Εγγλεζοι επισης τυπωσαν 1 τρις λιρες. Ο κανονισμος της ΕΚΤ δεν το προβλεπει αλλα επισης αυτη που σχεδιασαν το ευρω δεν προεβλεψαν τετοιες κρισεις.3) Με ποιο σκεπτικο ο Κολ και σε ποιες διεθνεις συνθηκες αρνηθηκε μονομερως να πληρωσει η Γερμανια τις πολεμικες αποζημιωσεις το 1990. Με βαση της συνθηκη του 1953 η πληρωμη αποζημιωσεων αναβληθηκε μεχρι την επανενωση.Πρεπει ολα μαζι τα κομματα, ολοι οι Ελληνες της υφηλιου να παλεψουμε για αυτο. Οι Ελληνες της Αμερικης του Καναδα και αλλου να μιλησουν, να προσπαθησουμε με οποιο τροπο μπορουμε. Δυστυχως οι Ελληνες της Γερμανιας δεν προκειται να βοηθησουν οι περισσοτεροι εχουν καποια αντιπαθεια για τη Ελλαδα θα τους χαρακτηριζα συγχρονους γενιτσαρους, οπου σταθουν και οπου βρεθουν την Ελλαδα βριζουν την Ελλαδιτσα , δεν νομιζω οτι θα βοηθησουν αλλα οτι μπορει ο καθενας ας κανει.\nΤον Σόιμπλε τον άφησε ανάπηρο η γυναίκα του, που τον μαχαίρωσε στην σπονδυλική στήλη, έτσι λέει τουλάχιστον ένας Γερμανός παντρεμένος μ’ Ελληνίδα, που ζεί στην Λαμία. Και οι Έλληνες όμως είναι μεγάλα “λαμόγια”. Ορισμένα ομόλογα, με κάποιον χ΄ κωδικό & κάποια ψ΄ εγκύκλιο, πρέπει να κουρευτούν ως και 93%, ιδίως όσα εκδόθηκαν/ πουλήθηκαν στις αρχές 2007 και έχουν απόδοση επί 12400, τα ’χουν αγοράσει δε “Έλληνες!!! Έλληνες! Έλληνες!!” βουλευτές και ιδιαίτεροί τους. Δές τι λέει ένα τρέιλερ που στάλθηκε στον Farage.\ncobalt @ Θύμιος\nΥπάρχει εξέλιξη (που οι αλογομούρηδες μάλλον ήξεραν από το απόγευμα)Μαζική και συντονισμένη παγκόσμια παρέμβαση ρευστότητας (σαν αυτήτν του περασμένου Νοεμβρίου) από FED, "Ευρωπαίους", BOE, BOJ κλπ. Αγνωστο σε μένα) τι κάνει η Bundesbank.\nΑγαπητέ archaeopteryxΌσον αφορα τη σύγκριση μεταξύ Παπακωσταντινου και Βενιζέλου δεν θα μπορούσα να συμφωνησω περισσότερο! Μαλιστα θεωρώ ότι μετα τον Παπακωσταντινου και πριν τον βενιζελο ίσως υπάρχει θέση για έναν ακόμα παλαιότερο υποικ....\nΑγαπητέ CobaltΤο win win αφορα τις διαθέσιμες επιλογές μπροστα στο δίλημμα της αληθινής ή μη απειλής περι χρεωκοπιας της Ελλάδας. Εάν η απειλη είναι αληθινή, τότε προφανώς η επιλογή του να παίξει το "ναι" ο ΑΣ ήταν συνετή. Εάν η απειλη δεν είναι αληθινή, το να παίξει το "όχι" δεν κερδίζει τίποτα. Βγαίνει εκούσια απο το παιχνίδι σε μια στιγμη που το γερμανικό σχέδιο είναι σε δυναμική κατάρρευσης χωρίς όμως να έχει ολοκληρωθεί η πορεία και βγαινεις με τροπο που δεν επιτρεπει συμμαχιες... Κερδίζεις χρόνο και οριοθετείς το "σχέδιο" το δικό σου. Μπορει να μην κερδισεις το παιχνιδι σε ενα γυρο. Ομως διαθέτεις το περιθώριο και το δικαίωμα της κατάλληλης στιγμης. Και αυτη έρχεται - γρηγορότερα.... απο ότι φαίνεται.Αγαπητέ EU, μακάρι να έχετε δίκιο... Μακάρι, αλλα φοβούμαι πως δεν είναι τόσο ωραία η εικόνα... Δεν είναι καν τόσο "ωραία" οσο την παρουσιασαν τα κανάλια σήμερα. Προσοχή! δεν αμφισβητώντας ούτε το μοντέλο σας ούτε οποιασδήποτε τράπεζας.... Το πρόβλημα με τα μοντέλα δεν είναι οι πολλαπλασιασμοί.... Είναι οι παραδοχές! Και φοβούμαι ότι έχω δίκιο, έστω και εάν είμαι και λίγο επιεικής.\ncobalt @ however\nΟπότε, όλο αυτό προϋποθέτει να έχεις σχέδιο και το μόνο που μπορεί να υπονοήσει κάτι τέτοιο, είναι η συνάντηση Σαμαρά με τον Ρώσο Μπαλαρίνο . Αλλά αυτό νομίζω δεν έχει να κάνει τόσο με δάνεια και PSI, όσο με ασφάλεια και ενεργειακή επάρκεια -καθώς είμαστε ευάλωτοι σε πολλά μέτωπα στα εξωτερικά μας με αυτή την αστάθεια (αν και ο κος Διορισμένος Λογιστής, παίρνει κάτι παράξενες πρωτοβουλίες τελευταία.. Λέτε να λύσει και το Σκοπιανό, τώρα που έλυσε το οικονομικό;) Και αν το πακέτο δεν είναι βιώσιμο, η απειλή δεν είναι αληθινή εκ των πραγμάτων, άσχετα από στρατηγικές;Ας είναι, δεν γνωρίζω οικονομικά δεν μπορώ να κρίνω. Εδώ που ήρθαν κακώς τα πράγματα, το να γκρινιάζεις δεν έχει νόημα, μόνο το να ρωτάς "εγώ που μπορώ να βοηθήσω;" έχει. Αν είναι να βγει κάτι απ' όλ' αυτά, να θυμόμαστε, τουλάχιστον, πως αν δεν το περάσουμε όλοι μαζί, δεν θα το περάσει κανένας -τελεία.\nΑγαπητέ franc, ευχαριστώ για το σχολιό σου. Δεν ξέρω εάν θα κοπούν τόσο νωρίς. Όμως θα ανακοπεί η τάση. και οι φωνές θα πληθαίνουν. Και το ΔΝΤ θα προστατεύσει το legacy του.Αγαπητέ archaeopteryx, τελευταίος νομίζω ο Weidmann. Η ρευστότητα που θα δωσει η ΕΚΤ μεχρι τελος του μηνα νομίζω ότι θα ξεπεράσει εκείνη της FED. Και εγώ αν μπορούσα θα έπαιρνα στο 1%, στο 2%, άντε στο 3% αν είχα τίποτα ταπετσαριες για εγγύηση και θα αγοραζα χρεος ευρωζωνης: Ιταλία, Ισπανία, Γαλλία, και Ελλάδα... με 5, με 6, κλπ, κλπ. Όλοι θα τρέξουν. Όλοι θα πάρουν. Αλλα όπως ξέρεις, αυτη είναι - ισως - μια άμυνα στη ρευστότητα, όχι στο πρόβλημα της επαρκειας του συστηματος απο κοστος μόλυνσης απο ελληνικου μπαμ. Εκεί αλλάζουν κλίμακες και οι φόβοι και τα νούμερα.\nΠληθαίνουν οι φωνές στην Ευρώπη που θέλουν την Ελλάδα εκτός Ευρωζώνης. Εάν πράγματι αυτός είναι ο απώτερος σκοπός των "εταίρων" μας τότε η άριστη κίνηση για την Ελλάδα θα ήταν να αποτραβηχτεί από το PSI και να κηρύξει στάση πληρωμών / αθέτηση υποχρεώσεων / χρεοκοπία υπό το Ελληνικό Δίκαιο. Εάν, από την άλλη, οι φωνές περί εξόδου / αποπομπής της Ελλάδος από την Ένωση είναι (ή εκτιμάται ότι είναι), απλώς, μιά μπλόφα τότε η άριστη κίνηση για την Ελλάδα θα ήταν να αναβάλλει το PSI για μετά τις εκλογές.Μία άλλη, παρεμφερής, προσέγγιση είναι τούτη: εάν η Ελληνική κυβέρνηση πιστεύει ότι μετά το PSI θα υπάρξει / εκβιαστεί / επιχειρηθεί μιά Ελληνική χρεοκοπία, τότε θα πρέπει πάραυτα να σταματήσει η διαδικασία του PSI και να κηρυχθεί χρεοκοπία υπό το Ελληνικό Δίκαιο. Χρεοκοπία μετά το PSI όταν ολόκληρο το Ελληνικό χρέος θα τελεί υπό Αγγλικό Δίκαιο δεν είναι, επ' ουδενί, προς το συμφέρον της Ελλάδος. Η κυβέρνηση θα πρέπει να προχωρήσει με το PSI μόνο εάν βάσιμα πιστεύει ότι η Ευρώπη ΕΧΕΙ ΣΚΟΠΟ να βοηθήσει ΚΑΙ ΘΑ βοηθήσει.Τι σημαίνουν τα παραπάνω; Απλά ότι ήρθε η ώρα να πει η Ελλάδα την γνώμη της: ΑΠΑΙΤΕΙΤΑΙ η Κυβέρνηση (ή ο Α. Σαμαράς) να ζητήσει ΕΓΓΡΑΦΕΣ διαβεβαιώσεις από την ΕΕ ότι1] Η Ελλάδα για κανένα λόγο δεν θα επιχειρηθεί να αποπεμφθεί από την Ευρωζώνη (εκτός ίσως εάν το επιθυμεί η ίδια), και2] η Ένωση έχει την βούληση και τους μηχανισμούς να βοηθήσει την Ελλάδα και θα κάνει ότι απαιτείται ώστε να βγει η χώρα από αυτήν την κινούμενη άμμο που την έχουν εγκλωβίσει....αλλιώς... default under Greek law, εδώ και τώρα.Σε κάθε περίπτωση, την μπάλα την έχουμε ακόμη εμείς...\nΕνδιαφέρουσα ομιλία απο μία ξένη.Μαλλον την ειχαμε παρεξηγησει τοτε..h-p://www.youtube.com/watch?v=sFtFf2QuT4c&feature=player_embedded#t=0s\nHowever,Ψύχραιμος, διεισδυτικός και εύστοχος.\nΑγαπητέ However,Έγγραψες: "Είτε θα μπούμε σε ανάπτυξη με ένα δύο Μεγάλα Έργα (πχ Αεροδρόμια, Ελληνικό, Ήλιος, τέτοια μεγάλα που θα δημιουργήσουν momentum). Έτσι θα λύσουμε το πρόβλημα της επάρκειας (solvency).Όλα όμως αυτά χρειάζονται προσεκτικό σχεδιασμό και έτοιμη ομάδα. Με φακέλους και σχέδια δράσης. Όχι με φωνές, ούτε με συμβολισμούς. Γι αυτό πρέπει να γίνουν άμεσα εκλογές και να υπάρξει νέα και ισχυρή κυβέρνηση.Ο Αντώνης Σαμαράς έπαιξε σωστά και στρατηγικά και τον χρόνο και τον τρόπο. Έπαιξε win-win και στα δύο σενάρια (αξιοπιστίας – απειλής) και κέρδισε το δικαίωμα να “επιβάλει” το σχέδιο του την κατάλληλη στιγμή για το καλό του τόπου." Συμφωνώ απόλυτα, αλλά είμαι προβληματισμένος για το βαθμό ετοιμότητας του ΑΣ και της ομάδας του. Φοβάμαι (εκτός και εάν ο ΦΑΗΛΟΣ έχει διαφορετική εικόνα) ότι όλοι στη ΝΔ έχουν επικεντρωθεί στην αντιμετώπιση της τρέχουσας κατάστασης, με αποτέλεσμα οι όποιοι σχεδιασμοί για την επόμενη ημέρα (εφόσον υφίστανται) να είναι πλημμελείς/ανώριμοι. Για να έχει τύχη το σχέδιο "Ανάπτυξη" και η "κολεγιά" με το ΔΝΤ, ο ΑΣ θα πρέπει να μιλήσει έχοντας παραμάσχαλα "έτοιμους/ώριμους" φακέλους μεγάλων έργων. Για αυτό εμμένω στην πρόταση που έκανα σχολιάζοντας το άρθρο σου "Το μεγάλο παιχνίδι (Ο Σαμαράς αγοράζει χρόνο)", σχετικά με τη συγκρότηση ειδικά στελεχωμένων ομάδων εργασίας και την αναμόρφωση του πρωθυπουργικού γραφείου. Νάσαι καλά και keep thinking.\nΟ σκοπός των ρυθμίσεων όλων δεν ήταν ποτέ να ξεπληρώσουμε αυτό το τερατώδες χρέος.Ο σκοπός ήταν πάντα να αφαιμάξουν, να στίψουν όσο γίνεται την οικονομία ( τους πολίτες) της Ελλάδας, να εξαχθεί αυτή η ρευστότητα από την Ελλάδα προς "ασφαλείς" προορισμούς ( πληρωμή των στυλοβατών του σύγχρονου αηδιαστικά στρεβλού και χωρίς κανόνες καπιταλισμού, δηλαδή πχ η Νοβέρτις να μη χάσει, να μην κινδυνεύσει, να μην απωλέσσει ΑΝΑΜΕΝΟΜΕΝΑ κέρδη, να μην γρατζουνιστεί ) και παράλληλα με ακριβώς αυτή τη διαδικασία αφαίμαξης, να φτωχοποιηθεί η μεσαία τάξη. Ετσι, δημιουργείται μια νέα υπερπληθής τάξη σύγχονων δούλων, ειλώτων, προς εξυπηρέτηση -πάντα- των παγκόσμιων οικονομικών αρχόντων που προστατεύει.Ποιός ζήτησε κατώτατο μισθό Βουλγαρίας? Οι Ελληνες βιοτέχνες? Οι Ελληνες έμποροι? Η ΓΣΕΕ? Ποιός? Εμ...Το μνημόνιο δεν απέτυχε οικτρά. Το μνημόνιο, δημιούργημα των αξιολογότερων παγκόσμια και ακριβοπληρωμένων οικονομικών εγκεφάλων του ΔΝΤ, πέτυχε λαμπρά αποτελέσματα μέσα σε ελάχιστο χρόνο, και έπεται συνέχεια.


Η Μυία (=μύγα, λατινικά: Musca, συντομογραφία: Mus) είναι αστερισμός που σημειώθηκε για πρώτη φορά το 1603 από τους Keyser και Houtman στην Ουρανομετρία τους, και ένας από τους 88 επίσημους αστερισμούς που θέσπισε η Διεθνής Αστρονομική Ένωση. Συνορεύει με τους αστερισμούς Νότιο Σταυρό, Κένταυρο, Τρόπιδα, Χαμαιλέοντα, Πτηνόν και Διαβήτη. Είναι πολύ νότιος αστερισμός και έτσι είναι τελείως αόρατος από την Ελλάδα.\nΟ α Μυίας είναι και ο φωτεινότερος του αστερισμού, με φαινόμενο μέγεθος 2,69 και φασματικό τύπο B2 IV-V.\nΟ β Μυίας έχει φαινόμενο μέγεθος 3,05 και φασματικό τύπο B2 V. Αποτελεί διπλό σύστημα με διαχωρισμό 1,3 δευτερόλεπτο της μοίρας.\nΟ γ έχει φαιν.μέγεθος 3,87 και φασμ.τύπο B5 V.\nΟ δ έχει φαιν.μέγεθος 3,62 και φασμ.τύπο K2 III.\nΟ ε έχει φαιν.μέγεθος 4,11 και φασμ.τύπο M5 III.\nΟ λ έχει φαιν.μέγεθος 3,64 και φασμ.τύπο A7 III.


Αλέξης Μητρόπουλος: Άλλη κυβέρνηση δεν θα μπορούσε να περάσει τα σκληρά μέτρα | Liberal.gr\n«Άλλη κυβέρνηση δεν θα μπορούσε να περάσει τα σκληρά μέτρα»\nΠέμπτη 24 Μαρτίου 2016, 10:37 - Τελευταία ενημέρωση: 00:06\nΟ καθηγητής Αλέξης Μητρόπουλος, ένας από τους καλύτερους γνώστες του ασφαλιστικού συστήματος της χώρας, μιλάει στο liberal.gr και στον Θανάση Μαυρίδη. Σκιαγραφεί ένα μέλλον όπου οι συνταξιούχοι δεν θα μπορούν να ζήσουν από τη σύνταξή τους, οι μικρομεσαίοι θα εγκαταλείπουν λόγω της υπερφορολόγησης.\nΟ πρώην αντιπρόεδρος της Βουλής μιλάει για τη σχέση του με τον Αλέξη Τσίπρα και την Αριστερά και τοποθετεί τον εαυτό του στο νέο πολιτικό τοπίο. Δεν βλέπει εκπλήξεις και εκτιμά ότι με τον έναν ή με τον άλλο τρόπο θα κυριαρχούν οι μνημονιακές κυβερνήσεις.\nΕίστε ένας άνθρωπος που έχει την μεγαλύτερη ίσως εμπειρία στο ασφαλιστικό από οποιονδήποτε άλλον σε αυτή την χώρα. Έχετε μία καλύτερη εικόνα από όλους εμάς πως ακριβώς διαμορφώνεται το τοπίο στο ασφαλιστικό-συνταξιοδοτικό;\nΗ συνάρτηση Εργασιακού-Ασφαλιστικού έχει γίνει σύμφωνα με τις δεσμεύσεις όλων των Μνημονίων μοχλός διαρκούς «ανταγωνιστικής» υποτίμησης. Ο σκοπός της λογικής των δανειστών είναι να ανακτηθεί η …χαμένη «ανταγωνιστικότητα» της χώρας. Γι’ αυτό κι έχουν δεσμεύσει τις κυβερνήσεις και την τελευταία με το νέο υπερΜνημόνιο και σε αλλαγές δομικού χαρακτήρα και σε ποσοτικές περικοπές.\nΌταν, παρά τις απώλειες των Ασφαλιστικών Ταμείων ύψους 70 και πλέον δις ευρώ (βλ. το από 25-11-2015 Δελτίο Τύπου της ΕΝΥΠΕΚΚ) από τις μνημονιακές πολιτικές, οι δανειστές αποποιούνται κάθε ευθύνη για τη χρεοκοπία του Ασφαλιστικού Συστήματος και πιέζουν για συνεχείς μειώσεις όλων των παροχών (κύριες και επικουρικές συντάξεις, μερίσματα, εφάπαξ κ.λπ.) με μόνιμους και αυτοματοποιημένους απομειωτικούς μηχανισμούς, τότε γίνεται φανερό ότι οδηγούμαστε σε ένα ασφαλιστικό σύστημα όπου η πλειονότητα των συνταξιούχων δεν θα μπορεί να ζει από τη σύνταξη.\nΟι ελεύθεροι επαγγελματίες θα πρέπει, κύριε Μητρόπουλε, να ψάξουν να βρουν επειγόντως εργοδότη! Αν υπολογίσει κανείς τους φόρους και τις αυξημένες εισφορές, δεν υπάρχει κίνητρο για να εργαστούν. Γιατί τόσο μίσος για τον ιδιωτικό τομέα;\nΟι ελληνικές κυβερνήσεις της μνημονιακής περιόδου (και η τελευταία) δεν αντιλήφθηκαν ότι κεντρικός στόχος των Μνημονίων είναι η αλλαγή-καταστροφή του μικρο-ιδιοκτητικού τρόπου παραγωγής που συγκροτεί την οικονομία, τις παραγωγικές σχέσεις και την κοινωνία.\nΣτην Ελλάδα δεν υπάρχουν μεγάλα παραγωγικά και εργασιακά συστήματα. Το κλίμα της εύκρατης ζώνης, η μορφολογία του εδάφους, η συγκρότηση των ιδιοκτησιών και των παραγωγικών μέσων, η τέχνη, η παράδοση, ο πολιτισμός του βιοπορισμού κ.λπ. έχουν συγκροτήσει από τα πανάρχαια χρόνια τη χώρα ως ένα σύνολο μικρών και μικρομεσαίων ιδιοκτητών, επαγγελματιών, επιτηδευματιών, τεχνιτών, εμπόρων και επ’ αυτής της παραγωγικής δομής υπάρχουν οι ποικίλλες υπηρεσίες κ.ο.κ. Ο παραγωγικός αυτός μηχανισμός διαποτίζει την πρωτογενή και δευτερογενή παραγωγή, τη μεταποίηση, την όποια βιοτεχνική-βιομηχανική λειτουργία υπάρχει, τον τουρισμό. Οι μικρομεσαίοι δραστηριοποιούνται κυρίως μέσα από οικογενειακές επιχειρήσεις, αλλά και απασχολούν πάνω από το 90% του εργατικού δυναμικού.\nΕπομένως η υπερφορολόγησή τους και η επιβολή αυξημένων εισφορών καταστρέφει την κύρια έκφραση της οικονομικής δραστηριότητας στην πατρίδα μας και καταργεί τις θέσεις εργασίας. Η λογική των δανειστών και όλων των μνημονιακών είναι η ελληνική οικονομία να καταστεί μια δευτερεύουσα-συμπληρωματική λειτουργία εν σχέσει με αυτές του κυρίαρχου κεντροευρωπαϊκού χώρου.\nΗ αγνόηση και υποβάθμιση των συγκριτικών πλεονεκτημάτων της χώρας καταστρέφει την κοινωνία και την οικονομία σε όλους τους τομείς, και όχι μόνο τον ιδιωτικό. Άμεσο αποτέλεσμα αυτού δεν είναι μόνο η κατάρρευση της ιδιωτικής οικονομίας, αλλά και της δημόσιας και της κοινωνικής, με την εσπευσμένη εκποίηση των σπουδαιότερων στοιχείων του υλικού και άυλου εθνικού μας πλούτου και τη μετανάστευση των εκατοντάδων χιλιάδων νέων που αποτελούν τον πολυτιμότερο συντελεστή της παραγωγής.\nΩς εκ τούτου η στόχευση των πολιτικών του Μνημονίου είναι βαθύτερη, μονιμότερη και δύσκολα αναστρέψιμη.\nΥπάρχει κίνητρο για κάποιον νέο ασφαλισμένο να μπει στο σύστημα; Δεν βοηθάει την παραοικονομία η έλλειψη εμπιστοσύνης ότι τελικά θα πάρει έπειτα από χρόνια μία σύνταξη;\nΠαρά τη θέσπιση αυστηρών διατάξεων που τιμωρούν την παραοικονομία, την ανασφάλιστη και «μαύρη» εργασία, την ατυπία κλπ, όλα αυτά τα φαινόμενα δυστυχώς διογκώνονται αφού η ανάγκη της ενεστώσας-καθημερινής επιβίωσης είναι παρούσα.\nΣωστά το υπονοείτε.\nΟι νέοι άνθρωποι στα καθημαγμένα πρόσωπα των γονέων και των παππούδων τους, που, μολονότι εργάστηκαν σκληρά επί πολλές δεκαετίες, δεν μπορούν να ζήσουν αξιοπρεπώς από τη σύνταξή τους, βλέπουν την κατάληξη και του δικού τους εργασιακού μέλλοντος. Έτσι, δεν δημιουργούνται υγιή κίνητρα για εργασία και θετικές προσδοκίες για την οικονομία. Κι αυτό αποτελεί ένα ακόμη πλήγμα για την κοινωνία αφού οι προοπτικές τής βιώσιμης οικονομικής ανάπτυξης ελαχιστοποιούνται.\nΑλλά η δημόσια υποχρεωτική ασφάλιση είναι η καρδιά του Κοινωνικού Κράτους και πρέπει να παραμένει κεντρικός στόχος της κοινωνίας και όλων μας, έστω και υπό τις πλέον αντίξοες συνθήκες.\nΚύριε Μητρόπουλε, πως βλέπετε τις πολιτικές εξελίξεις; Τι πιστεύετε ότι θα συμβεί στο επόμενο χρονικό διάστημα;\nΟ πρωθυπουργός και η κυβέρνηση, μετά τη στροφή 180 μοιρών του περασμένου καλοκαιριού, απολαμβάνουν πλέον τη στήριξη των κυρίαρχων ευρωπαϊκών κύκλων. Όλοι άλλωστε -και κυρίως ο πολύπειρος κ. Σόιμπλε- γνωρίζουν ότι καμιά άλλη κυβέρνηση δεν θα μπορούσε να «περάσει» τα σκληρά μέτρα που επέρχονται.\nΥπό συνθήκες διάψευσης των ελπίδων για μια άλλη πολιτική και προσχώρησης του κύριου εκφραστή των αντιμνημονιακών αγώνων στο μνημονιακό στρατόπεδο, περνά ένα μεγάλο και κρίσιμο χρονικό διάστημα προκειμένου οι πολίτες να συνέλθουν από την απογοήτευση, την παραίτηση και την αποστράτευση και να αναλάβουν νέους αυτόνομους αγώνες.\nΕπομένως, είτε με την παρούσα είτε με άλλη ευρύτερη μορφή, θα κυριαρχούν οι μνημονιακές κυβερνήσεις, πολύ περισσότερο που η παρούσα Βουλή είναι πάνω από 85% στρατευμένη στην εφαρμογή των Μνημονίων. Υπάρχει φυσικά και το «ευμετάβολο» του Έλληνα που, προς το παρόν όμως, δεν φαίνεται να επιφυλάσσει εκπλήξεις.\nΠόσο κοντά νομίζετε ότι βρισκόμαστε στο σχέδιο Σόιμπλε και τι θα σημαίνει αυτό για όλους μας;\nΑφού η πολιτική των Μνημονίων οδηγεί σε υποβάθμιση της χώρας στον διεθνή (κυρίως τον ευρωπαϊκό) καταμερισμό εργασίας, τα δομικά χαρακτηριστικά του Μνημονίου θα εμποδίζουν την οικονομία να αναπτυχθεί με όρους σχετικής αυτοδυναμίας και κοινωνικής ευημερίας.\nΣυνεπώς, στο βάθος του προγράμματος ενεδρεύει η αδυναμία να ακολουθήσουμε τον κεντρικό πυρήνα της Ευρώπης στον γρήγορο βηματισμό του. Εξ αυτού θα προκύψουν ανακατατάξεις ως προς την πλήρη ή μερική συμμετοχή της χώρας στην ΟΝΕ και στο κεντροευρωπαϊκό σύστημα οικονομικής διακυβέρνησης.\nΟ λαός εξάλλου δεν θα αντέξει αυτή την ετερόνομη πορεία και η ακύρωσή της ή η καθ’ οιονδήποτε τρόπο αναστροφή πορείας θα τεθεί με κυρίαρχους κοινωνικούς και πολιτικούς όρους.\nΣας φοβίζουν τα εθνικά θέματα;\nΗ μετάπτωση της χώρας ως κοινωνίας, οικονομίας και κυρίως ως μικρο-ιδιοκτητικό παραγωγικό μόρφωμα στη θέση της δευτερεύουσας, συμπληρωματικής (όπως προανέφερα) οικονομίας, θα αλλάξει και τη θέαση των λεγόμενων «εθνικών θεμάτων».\nΩς αποδυναμωμένος κρίκος, η χώρα κινδυνεύει να υποχρεωθεί να συμβιβαστεί με υποχωρήσεις στις πάγιες εθνικές επιδιώξεις της και να κάνει (με την πίεση των Ευρωπαίων) συμβιβασμούς, που δεν θα έκανε κάτω από οικονομικές συνθήκες αυτοδύναμης ανάπτυξης.\nΉδη τα Σκόπια παρεμβαίνουν δυναμικά στη μεταναστευτική κρίση. Η Τουρκία αναβαθμίστηκε στρατηγικά σε όλα τα ζητήματα, αφού μεταχειρίζεται τη διάλυση παλαιών μεγάλων κρατών της Μέσης Ανατολής και της μεταναστευτικής ροής ως μοχλό της πολύπλευρης παρέμβασής της ακόμη και στα ευρωπαϊκά πράγματα.\nΚαι να τελειώσω με μία προσωπική ερώτηση: Αισθάνεστε πικρία από τον τρόπο με τον οποίο φύγατε από τον ΣΥΡΙΖΑ; Θα ασχοληθείτε στο μέλλον με την πολιτική;\nΣε περιόδους μεγάλων λαθών ή συστημικών συμβιβασμών, όπως η ψήφιση του νέου υπερΜνημονίου, η Αριστερά «τρώει τα καλύτερα παιδιά της», πολύ περισσότερο αυτούς που μεταχειρίστηκε ως μέσο ευρύτερης κοινωνικής νομιμοποίησης.\nΔεν έχω πικρία γιατί ήμουν αυστηρός και ειλικρινής στην κριτική μου, ασχέτως αν δεν περίμενα τη «βιαιότητα» αυτής της μεταχείρισης. Επανήλθα στη διδασκαλία στο Πανεπιστήμιο Αθηνών και στην ενημέρωση των πολιτών επί των ζητημάτων του Κοινωνικού Κράτους ως Πρόεδρος της «Ένωσης για την Υπεράσπιση της Εργασίας και του Κοινωνικού Κράτους (ΕΝΥΠΕΚΚ)», μια ενασχόληση που πάντα με ευχαριστούσε, έχοντας τη συνείδησή μου ήσυχη που δεν ψήφισα, χάριν υπουργικών θώκων, το τελευταίο σκληρό Μνημόνιο, από το οποίο εκπορεύονται πολλές ζημιογόνες πολιτικές για την κοινωνία και το έθνος μας.\nΤους πολιτικούς όμως σχηματισμούς και τα ηγετικά πρόσωπα τα δημιουργεί η κοινωνική ανάγκη. Και είναι ο λαός, αυτός που με τον καιρό θα αναζητήσει νέες συνεπέστερες εκφράσεις. Και τότε κανείς δεν μπορεί να αρνηθεί τον ρόλο του.


Τα παιχνίδια του καιρού - Now24.gr\nΤετάρτη 13 Ιανουαρίου 2021: Για σήμερα θα έχουμε νεφώσεις αλλά και διαστήματα ηλιοφάνειας σε όλη τη χώρα. Τοπικές βροχοπτώσεις αναμένονται στα βόρεια, στα δυτικά και στη Δυτική Κρήτη. Χιονοπτώσεις αναμένονται στα ορεινά ηπειρωτικά και από το απόγευμα κατά τόπους στη Δυτική Μακεδονία. Η ορατότητα έως το πρωί και προς το βράδυ θα είναι τοπικά περιορισμένη.\nTags #παιχνίδια καιρού\nSNIK: Ο no1 καλλιτέχνης σε φυσικές και ψηφιακές πωλήσεις για το 2020\nΟΓΑ: Σήμερα το δώρο Χριστουγέννων και η σύνταξη\nΣε κινητοποιήσεις και οι διοικητικοί υπάλληλοι του ΑΠΘ\nΜε μαθήματα το Σάββατο θα αναπληρωθούν οι χαμένες ώρες


Ι am a Μπάρμπα girl in a Barbie world | κοσμικα , gossip | womenonly.gr\nΙ am a Μπάρμπα girl in a Barbie world\nΤι και αν πίσω της έχει ένα κουραστικό και, για την ίδια, απελπιστικό θεατρικό εξάμηνο. Η εκρηκτική Βάνα αυτή την περίοδο γεμίζει τις μπαταρίες της και ζει το δικό της προσωπικό παραμύθι σ' ένα σπίτι που μοιάζει να βγήκε από τα παραμύθια της Χαλιμάς.\nΤι και αν πίσω της έχει ένα κουραστικό και, για την ίδια, απελπιστικό θεατρικό εξάμηνο. Η εκρηκτική Βάνα αυτή την περίοδο γεμίζει τις μπαταρίες της και ζει το δικό της προσωπικό παραμύθι σ' ένα σπίτι που μοιάζει να βγήκε από τα παραμύθια της Χαλιμάς. Χωρίς φόβο, αλλά με πολύ πάθος μίλησε για όλα και μας αποκάλυψε τα σχέδιά της.\nΜου άνοιξε η ίδια την πόρτα του κήπου και προχωρώντας προς το εσωτερικό, πρόλαβε να μου αποκαλύψει το παιδικό της όνειρο. «Με τρελαίνει να κάνω διακόσμηση. Ασχολούμαι με τα σπίτια μου, τα αλλάζω, τα φτιάχνω Ακόμη και των φίλων μου. Να δεις τώρα αυτό το σπίτι πώς το έχω κάνει», μου είπε χαρακτηριστικά. Μπαίνοντας στο χώρο της, έμεινα έκπληκτη. Αυθεντικό design «Χίλιες και μία νύχτες». Σε κάθε γωνιά ανατολίτικα μαγικά μυστικά, εντυπωσιακοί καθρέφτες, σπάνια αντικείμενα, πολλά χαμηλά σκαλιστά τραπέζια, όλα κομμάτια μοναδικά. αυτό που υπνωτίζει όμως το βλέμμα είναι τα μικρά εξωτικά αγάλματα που σε υποδέχονται σε σοφά μελετημένα σημεία και τα χρωματιστά κρύσταλλα των πολυελαίων. Ξεπερνώντας το πρώτο ευχάριστο οπτικό σοκ, σταμάτησα το βλέμμα μου πάνω της. Τη βρήκα ακόμη πιο κομψή\nΕμφανισιακά φαίνεσαι σε πολύ καλή φάση\n«Ναι, είμαι στα καλά μου. Αν και δεν ασχολούμαι τόσο με τα κιλά μου. Ήρεμη με βλέπεις, γιατί, απλώς, χαίρομαι την ελευθερία του χρόνου μου».\nΜετά την ξενάγηση μου πρότεινε να πάμε για καφέ στον παιδότοπο όπου βρισκόταν η κόρη της μαζί με την νταντά. Η συνέντευξη έγινε υπό τους ήχους χαρούμενων φωνών και παιδικής μουσικής, ενώ η μικρή Φαίδρα στροβιλιζόταν ανέμελα πάνω σε ένα αλογάκι.\n«Όταν βλέπεις τα παιδιά να παίζουν, ξεχνάς τα πάντα. Τι γλυκιά εικόνα», μας είπε η Βάνα ρίχνοντας τρυφερές ματιές στην κόρη της και επανήλθε στην κουβέντα μας μιλώντας με ενθουσιασμό για έναν πρωτότυπο καλλιτεχνικό πειραματισμό που έχει επιλέξει να κάνει, όπως το απίστευτο «Βalkan Εxpress», ένα σέρβικο σενάριο με μίνιμαλ ρόλους!\n«Αυτή η εθελοντική δίμηνη παράσταση θα βγει τον Απρίλιο, μέσα από την καρδιά μου. Τα έσοδα θα πάνε στη Φλόγα, για τα παιδιά με καρκίνο. Μέσα σε ένα βαγόνι τρένου συναντιούνται γυναίκες από όλα τα κράτη των Βαλκανίων και όλες έχουν γεννηθεί την ίδια μέρα και ώρα. Η καθεμία αφηγείται τη συγκλονιστική ιστορία της και στο τέλος αγκαλιάζονται».\nΚαι φυσικά, θα έχεις το ρόλο της Ελληνίδας.\n«Όχι, ερωτεύτηκα χωρίς δεύτερη σκέψη το ρόλο της Αλβανίδας μετανάστριας, η οποία, επί Χότζα, οδηγήθηκε στην εξορία σε ένα βουνό, απ όπου αγνάντευε για 14 χρόνια μόνο την Ελλάδα και τη θάλασσα. Τέτοιες παραστάσεις έχουν ζουμί. Αγαπάω τον άνθρωπο του μεροκάματου, τη γυναίκα που καθαρίζει σκάλες και δεν έχει πού να αφήσει το παιδί της. Ο άνθρωπος της πολυτέλειας ας πάει να κόψει το κεφάλι του».\nΓιατί σε κούρασε τόσο η φετινή παράσταση;\n«Ήταν ένα τραγικό θεατρικό εξάμηνο. Δεν θα το ξανακάνω. Προτιμώ να ζω μια περίοδο με δανεικά από τις τράπεζες, παρά να ξανακάνω μια κακή δουλειά».\n«Υπάρχει προδοσία μέσα σε όλο το παρασκήνιο που έχει το θέατρο μερικές φορές, αλλά και γενικότερα η showbiz. Κάποιοι μας παίρνουν και μας πουλάνε εμπορικά πολύ φτηνά. Μιλάω για το τελευταίο μου θεατρικό Η σαραντάρα και ο πρωτάρης. Έστησαν την παράσταση λίγο φτωχά, λίγο πάμε να τα πάρουμε τώρα, έτσι στο γρήγορο. Γιατί να μην έχω ωραία σκηνικά μόνο και μόνο επειδή ο άλλος το βλέπει έτσι γρήγορα και χυδαία;».\nΠοιοι σε απογοήτευσαν;\n«Ξεκίνησα με μια ομάδα ανθρώπων, όμως στην πορεία είδα ποιοι με πρόδωσαν και ποιοι με εγκατέλειψαν. Όταν τελείωσε η ιστορία, κατάλαβα ποιοι ήταν οι σωστοί. Εννοώ, εκείνοι που λειτούργησαν με μπέσα. Δίνοντας το χέρι και τηρώντας το λόγο τους».\nΜπορείς να μου το αναλύσεις;\n«Έρχονται κάποιοι άνθρωποι να δουλέψουν θεατρικά μαζί μας, χωρίς να τους αφορούμε σαν άνθρωποι, αλλά μόνο ως εικόνα. Δεν σέβονται και στήνουν την παράσταση με βάση το δικό τους γνώμονα, εννοώ από θέμα σκηνοθεσίας, κοστουμιών, παραγωγής. Θα προτιμούσα να μου πει κάποιος Δεν θέλω να συνεργαστώ μαζί σου, γιατί δεν μου λες πολλά, παρά να πει ναι για να πάρει ένα μεροκάματο και να βάλει τη μισή του καρδιά, γιατί εκεί αρχίζει και προδίδεται όλη η ιστορία και το όνειρο χάνεται. Κι εκεί που πάμε να κάνουμε μια ωραία παράσταση για τον κόσμο, αρχίζουν οι εκπτώσεις».\nΚι όμως, η παράσταση είχε απήχηση στο κοινό.\n«Στην αρχή ήταν στυφή. Μετά πήγε καλά, γιατί τη φτιάξαμε εμείς οι ηθοποιοί και το θέατρο γέμισε. Παρ όλες τις δυσκολίες, κέρδισα το στοίχημα και ο κόσμος ήρθε να με δει από αγάπη, που εισέπραξα από το χειροκρότημά του. Δεν του έδωσα, όμως, αυτό που ήθελα και δεν μου αρέσει να τον κοροϊδεύω. Ήθελα να δει ωραία σκηνικά. Στη δουλειά μου πάντα δίνω την ψυχή μου και δεν λειτουργώ με το άντε, θα του τα πάρω».\nΩστόσο, ακούστηκαν σχόλια μάλλον σαρκαστικά, σύμφωνα με τα οποία εσένα σου την κάρφωσε ξαφνικά και παράτησες το θίασο πριν ολοκληρωθούν οι παραστάσεις.\n«Ακούστηκε και αυτό. Είπαν ότι η Βάνα βαριέται να δουλέψει κι έφυγε. Σαχλαμάρες, τα γνωστά Κουράστηκα πολύ, γιατί ξεκινήσαμε από τον Ιούλιο τις πρόβες και σταμάτησα για να πάρω μια ανάσα. Αυτό το μεσοδιάστημα είναι υπέροχο. Λατρεύω τις βόλτες στον ήλιο, χαλαρώνω με τη θάλασσα και προσπαθώ να ξαναβρώ τις δυνάμεις μου για να κάνω τα επόμενα βήματα».\nΚλείνοντας αυτό το κομμάτι, τι θέλεις να πεις στον κόσμο;\n«Δεν θα τους ξαναπροδώσω. Δεν θα ξανακάνω παράσταση που δεν με αντιπροσωπεύει».\nΕτοιμάζεις κάτι για την τηλεόραση;\n«Αρνήθηκα προτάσεις για σίριαλ, που ήταν φρικτά για μένα. Δεν θέλω να με δω έτσι. Μου πρότειναν ρόλο γκεστ και στις Πεθερές και είπα όχι, γιατί σιχαίνομαι την κωμωδία. Εμένα μ αρέσει το δράμα, ίσως γιατί έχω περάσει δύσκολες φάσεις στη ζωή μου και το κουβαλάω».\nΚολακεύεσαι περισσότερο όταν σου προτείνουν ρόλους μοιραίας γυναίκας;\n«Δεν θέλω να παίξω ξανά τη μοιραία γυναίκα. Το έχω κάνει τόσα χρόνια, πάλι τα ίδια;».\nΘα μπορούσες να φανταστείς τον εαυτό σου στο ρόλο της μάνας, για παράδειγμα;\n«Ναι, με ενδιαφέρει ο ρόλος της μητέρας. Θέλω να κάνω και άλλα πράγματα. Ξεκινάω τον Απρίλιο τα γυρίσματα ενός νέου σίριαλ με τίτλο Μια φορά μονάχα. Είναι η ιστορία μιας πλούσιας γυναίκας που πλήττει μέσα στη χλιδή και απέναντί της είναι ο κόσμος της επαρχίας, που ζει με ένα μεροκάματο, αλλά είναι ευτυχισμένος».\nΠρόκειται για ερωτικό τρίγωνο;\n«Ναι, ερωτεύεται το φίλο του γιου της. Έναν απένταρο φαντάρο».\nΠοιος θα είναι ο συμπρωταγωνιστής σου;\n«Ο Γιώργος Βογιατζής παίζει το σύζυγό μου. Είμαστε πολλά χρόνια τηλεοπτικό ζευγάρι».\nΚαι από τηλεόραση; Μου λες ότι θα κάνεις εκπομπή σε μικρό κανάλι; Γιατί;\n«Για να μπορώ να έχω την ελευθερία των επιλογών μου. Για να μην μπορεί να με πάρει ο εκάστοτε από πάνω και να μου πει αυτό είναι το είδος της εκπομπής και μίλα στο τηλέφωνο με την κυρία που έχει τρεις εραστές. Δεν έχω όρεξη να μιλήσω με καμία κυρία που λέει ότι έχει τρεις εραστές. Δεν μου πάει, δεν είμαι το κορίτσι της διπλανής πόρτας».\nΞεχωρίζεις κάποιο άλλο σίριαλ;\n«Δυστυχώς, τα σημερινά σίριαλ είναι πατατιές. Μου πρόσφεραν ρόλους σε σίριαλ και εκπομπές με πολλά χρήματα. Αρνούμαι αυτή την προχειρότητα».\nΔηλαδή, η ελληνική τηλεόραση είναι η «φονική» μηχανή της τέχνης και της ποιότητας;\n«Ακριβώς! ζούμε στην εποχή του πάτου. Ανοίγεις την τηλεόραση να δεις εκπομπές και τρελαίνεσαι. Βλέπω κάτι κοριτσάκια που παρουσιάζουν εκπομπές και τα οποία δεν έχουν καμία απορία, ίσως δεν μιλάνε και καλά ελληνικά, και, από την άλλη, κάποιους σοβαρούς δημοσιογράφους που είναι 30 χρόνια στο χώρο να κάθονται σε πάνελ. Κάποια πράγματα είναι άδικα. Κι εκεί τα παίρνω».\nΑς μιλήσουμε πάλι για την κόρη σου\n«Στον κόσμο της Μπάρμπι. Ξέρεις, σκέφτομαι καμιά φορά πόσο ψεύτικα μας μεγαλώνουνε. Και όταν τα παιδιά ξαφνικά θα βγουν από αυτόν το ροζ κόσμο, δεν θα έχουν εφόδια. Εγώ θα πω στο παιδί μου ότι τα πράγματα θα είναι σκληρά. Ας σπουδάσει ό,τι θέλει, θα δουλεύει όμως, για να καταλάβει τι σημαίνει μεροκάματο. Δεν θέλω να κάνω ένα παιδί μπιμπελό. Μπήκα ήδη σε σοβαρές διαδικασίες για να υιοθετήσω και δύο παιδάκια, ακόμη και μαυράκι. Έχω μεγάλο σπίτι και πολλή αγάπη να δώσω. Δεν θέλω τίποτα άλλο, παρά μόνο ένα σπίτι γεμάτο παιδιά».\nΜιας και η κουβέντα αφορά την οικογένεια, εξακολουθείς να είσαι αρνητική για το γάμο;\n«Άλλαξα. Αυτά που έλεγα στα 30 μου ή ακόμα και πριν από ένα χρόνο, ότι δεν θέλω να παντρευτώ γιατί αγαπάω την ελευθερία μου, δεν ισχύουν. Θεωρώ ότι ο άνθρωπος πρέπει να εξελίσσεται. Όμως, δεν είναι εύκολο να σταθεί κάποιος δίπλα μου. Όχι ότι είμαι κάτι μεγάλο, όμως όταν ο άλλος ξέρει ότι είμαι η Μπάρμπα, χάνει την ταυτότητά του και το παίζει κάπως».\nΕίσαι καχύποπτη με τους άντρες;\n«Τώρα πια ναι. Τι θέλει ο άλλος τη σήμερον ημέρα; Τις φωτογραφίες, τα εξώφυλλα; Βγήκα με κάποιον ραντεβού και έπαθα πλάκα... Είχε ειδοποιήσει παπαράτσι. Ξεκινάω να κάνω μια σχέση με τις καλύτερες προθέσεις και μετά από δύο μήνες απογοητεύομαι, γιατί νιώθω ότι δεν τους ενδιαφέρει η Βάνα».\nΣου έτυχαν και άλλες τέτοιες ψυχρολουσίες;\n«Πολλές τέτοιες. Δηλαδή, λες: Τώρα εντάξει, τι θα θέλει και αυτός; Μία από τα ίδια».\nΟ σωστός σύντροφος θέλεις να έρθει μέσα από το χώρο σου;\n«Απ όπου να ναι. Ας έρθει από το βουνό, από τη θάλασσα. Το θέμα είναι να έρθει κάτι καλό για να γεμίσει την ψυχή μου. Στη ζωή μου μέχρι τώρα είχα εξαιρετικές σχέσεις, γι αυτό δεν μπορώ να πάω με κάτι λιγότερο. Δεν το εννοώ κοινωνικά, αλλά σε θέμα ψυχής. Αλλιώς, θα προτιμήσω να ζήσω με τις μνήμες».


Kανένα πλάνο για επιστροφή των φιλάθλων στα γήπεδα!, 24Sports & News\nKανένα πλάνο για επιστροφή των φιλάθλων στα γήπεδα!\nΗ UEFA κάνει Plan A και Plan B για την ολοκλήρωση των πρωταθλημάτων\n19 ΜΑΡΤΙΟΥ 2020 - 14:13\nΣτην Πολωνία το πρωτάθλημα μπάσκετ διεκόπη οριστικά και τον τίτλο κατέκτησε ήδη η Ζιελόνα Γκόρα, ως επικεφαλής της βαθμολογίας τη στιγμή που αποφασίστηκε το stop λόγω της επίδρασης του κορονοϊού.\nΣίγουρα σε κάποιες άλλες χώρες ήδη εξετάζεται και συζητείται αυτό το ενδεχόμενο. Προς το παρόν ουδεμία χώρα έχει ανακοινώσει λήξη του ποδοσφαιρικού πρωταθλήματος και η συντριπτική πλειονότητα (πλην Τουρκίας και Λευκορωσίας) έχουν αναβάλει τους αγώνες. Απαντες πάνε… day by day, ανάλογα και με τα μέτρα κάθε κυβέρνησης, τα οποία λαμβάνονται κυρίως βάσει της έξαρσης του COVID-19 στην καθεμιά.\nΕπικοινώνησε με Βαγιαννίδη η διοίκηση του Παναθηναϊκού\nΠάει για αρχές Μαΐου η επανεκκίνηση της Σούπερ Λίγκας


Σάκης Αρναούτογλου για καύσωνα: Αυτές είναι οι σημερινές θερμοκρασίες στην Αττική - Sportlive.gr\nΟ καύσωνας έχει αρχίσει να σαρώνει την Ελλάδα και σε πολλές περιοχές ο υδράργυρος σημειώνει σημαντική άνοδο. Ο Σάκης Αρναούτογλου παρουσιάζει αναλυτικά τις θερμοκρασίες που σημειώθηκαν στην Αττική.\nΟ Σάκης Αρναούτογλου μέσα από τις προγνώσεις των τελευταίων ημερών είχε προειδοποιήσει για ισχυρό κύμα καύσωνα, το οποίο θα ανεβάσει τον υδράργυρο στα ύψη.\nΜε ανάρτηση που έκανε στο Facebook την Τετάρτη (23/6) παρουσίασε αναλυτικά τις θερμοκρασίες που σημειώθηκαν στην Αττική.\nΟ γνωστός μετεωρολόγος σημείωσε πως οι υψηλότερες θερμοκρασίες καταγράφηκαν σε Βαρυμπόμπη, Μάνδρα και Μαρούσι, με το θερμόμετρο να φτάνει τους 37 βαθμούς Κελσίου.\nΈπειτα, οι χαμηλότερες θερμοκρασίες για την Τετάρτη καταγράφηκαν στο Φάληρο, με θερμόμετρο να αγγίζει τους 29 βαθμούς Κελσίου.\nΕπιπλέον, τα στοιχεία του Εθνικού Αστεροσκοπείου αναφέρουν ότι αναμένονται θερμοκρασίες ακόμη και πάνω από 40 βαθμούς Κελσίου.\nΣυγκεκριμένα, την Τετάρτη θα πληρούνται κατά τόπους τα κριτήρια ώστε οι επικρατούσες συνθήκες να χαρακτηριστούν ως συνθήκες καύσωνα.\nΌσον αφορά τα υπόλοιπα στοιχεία του καιρού, αναμένονται:\n– Σποραδικές βροχές, καταιγίδες και ενδεχομένως χαλαζοπτώσεις στα βορειοανατολικά ηπειρωτικά αλλά και στα κεντρικά και βόρεια ορεινά ηπειρωτικά.\n– Εξασθενημένοι άνεμοι με εξαίρεση το Νοτιοανατολικό Αιγαίο. Ο συνδυασμός των εξασθενημένων ανέμων με τις υψηλές θερμοκρασίες θα αυξάνει κατά τόπους το αίσθημα δυσφορίας\n– Αυξημένες συγκεντρώσεις σκόνης, ιδιαίτερα στα νότια και δυτικά τμήματα της χώρας


EΘΝΙΚΗ ΑΝΤΙΣΤΑΣΗ: Κυπραίος ο διαχρονικός Έλλην στα βάθη των αιώνων\nΣκοπός μου δεν είναι να επαναλάβω τα αυτονόητα. Δηλαδή, ότι οι Κύπριοι είναι Έλληνες κ.ο.κ. Αυτά τα ξέρουμε, τα ξέρουν - ακόμη και αυτοί που το αμφισβητούν - και γενικότερα είναι αποδεχτό. Όποιος δε επιχειρεί να διαψεύσει το αυτονόητο για μένα απλά είναι ανιστόρητος ή θύμα προπαγάνδας. >>συνέχεια\nΑναρτήθηκε από Εθνική Αντίσταση στις 1:27 μ.μ.\nΕτικέτες Ελληνισμός, Κύπριος, Κύπρος


Γλαδστών Ουϊλλιαμ (1809 - 1898)\nΉταν διαπρεπής Άγγλος πολιτικός της φιλελεύθερης παράταξης της χώρας του. Ο πατέρας του υπήρξε μεγαλέμπορος, με σχέσεις αρκετά ισχυρές ανάμεσα στα υψηλά πολιτικά στρώματα της εποχής του. Από μικρός, ο Γλάδστων, ξεχώριζε για τη φιλομάθειά του, χάρη στην οποία κατέπλησσε τους πάντες με τις λίαν δυσανάλογες προς την ηλικία του μεγάλες γνώσεις, τις οποίες είχε, ιδιαίτερα δε στον οικονομικό τομέα. Έτσι, άλλωστε, και πέτυχε να κινήσει την προσοχή του φίλου του πατέρα του σπουδαίου πολιτικού Τζώρτζ Κάνινγκ, που, πρώτος αυτός τον προώθησε στην αγγλική πολιτική κονίστρα.\nΓια πρώτη φορά , βγήκε βουλευτής, με τη σημαία των συντηρητικών, το έτος 1833, στις πρώτες δε αγορεύσεις του στο Κοινοβούλιο τάχθηκε ανοιχτά υπέρ της κατάργησης της δουλείας στα εδάφη των Βρετανικών αποικιών.\nΗ ρητορική του ικανότητα προσέλκυσε μετά το ενδιαφέρον του Ροβέρτου Πήλ, που τον έκανε υφυπουργό των αποικιών στην αρχή και του εμπορίου πιο ύστερα.\nΑργότερα (το 1847) προσχώρησε στο φιλελεύθερο βρετανικό κόμμα της αντιπολίτευσης.\nΤο έτος 1858 ο Γλάδστων στάλθηκε απ` την κυβέρνηση του στα νησιά του Ιονίου, (τα οποία, ως γνωστόν, ήταν ακόμη τότε κάτω από Αγγλική επικυριαρχία), για να μελετήσει την εκεί κατάσταση και να υποβάλει έκθεση γι` αυτή. Εμπρός στο διάχυτο πόθο του επτανησιακού λαού για την ένωσή του με τον ελληνικό εθνικό κορμό, πρότεινε στην αρχή ορισμένες ριζικές μεταρρυθμίσεις, στο πολίτευμα των νησιών, στη συνέχεια δε ανέλαβε ο ίδιος Αρμοστής τους. Με την τελευταία δε αυτή ιδιότητά του διαβίβασε στην Κυβέρνηση της Αγγλίας το ομόθυμο ψήφισμα της Επτανησιακής Βουλής για την ένωση των νησιών με την Ελλάδα. Το οποίο όμως οι τότε Άγγλοι κυβερνήτες δεν το δέχθηκαν. Έτσι απότυχε η όλη αυτή μεσολαβητική – μπορεί να πει κανείς – αποστολή του.\nΓυρίζοντας στην Αγγλία, έγινε υπουργός των οικονομικών του Palmerston αρχικά και του Λόρδου Ράσελ (που διαδέχθηκε τον πρώτο) έπειτα. Υπό την ιδιότητά του αυτή ψήφισε – μαζί με τους άλλου υπουργούς – για την εγκατάλειψη της Επτανήσου και την παραχώρησή της στην Ελλάδα, που πραγματώθηκε τελικά κατά το έτος 1864. κατόπιν εκλέχθηκε πρόεδρος της Βουλής των Κοινοτήτων, αρχηγός του φιλελεύθερου κόμματος και το (1868) για πρώτη του φορά Πρωθυπουργός.\nΤο 1877 εξαγγέλλει στην Αγγλική Βουλή μέτρα κατά της Τουρκίας και υπέρ της παραχώρησης αυτοδιοίκησης στους χριστιανούς, κατά το θρήσκευμα, υπηκόους της. Το 1880 πέτυχε να συγκληθεί στο Βερολίνο ειδική Ευρωπαϊκή διάσκεψη, με σκοπό την αναθεώρηση των ελληνοτουρκικών συνόρων, η οποία και αποφάσισε τελικά την παραχώρηση της Θεσσαλίας στην Ελλάδα (εκτός από την περιοχή της Ελασσόνας) καθώς και του διαμερίσματος της Άρτας στην Ήπειρο, πράγμα που και ευχαρίστησε πολύ τον πρωταγωνιστή της Γλάδστωνα.\nΘαύμαζε τρομερά πολύ τον Όμηρο, για τον οποίο έφθασε να γράψει και το αξιόλογο έργο του, με τον τίτλο `Μελέτη πάνω στον Όμηρο και τα ομηρικά χρόνια`.\nΚατά επανάληψη είχε ευχηθεί: ότι έγινε με τη Θεσσαλία και τα Ιόνια νησιά, να γίνει και με την Κρήτη και την Κύπρο. Γενικά δε αποδείχθηκε ένας ένθερμος φιλέλληνας. Και γι` αυτό η νεώτερη Ελλάδα τον τίμησε, στήνοντάς τον ανδριάντα του μπροστά στο Εθνικό Καποδιστριακό Πανεπιστήμιο της και δίνοντας συνάμα το όνομά του σ` έναν από τους πιο κεντρικούς δρόμους της Αθηναϊκής πρωτεύουσας της.\nΠέθανε το 1898, σε ηλικία 89 ετών.


Learning to fly | a geek woman\n20 Αύγουστος, 2010 by fog\nΝα πετάς. Μια «βρώμικη» υπόθεση. Γκρεμίζει θεσμούς, αμφισβητεί «αξίες» και γεννάει ένα αχαλίνωτο πάθος για ελευθερία. Να ονειρεύεσαι ουρανούς και χαμόγελα αντί για το οικοπεδάκι, το ρετιρέ, το προικώο εξοχικό. Να είσαι αληθινός. Να ακολουθείς την καρδιά σου. Να ζεις τα όνειρά σου. Να πετάς. Πολύ «επικίνδυνη» υπόθεση τελικά.\n20 Αύγουστος, 2010 στο 5:33 μμ\nΑπό το τελευταίο ποστ του NdC και από αυτό εδώ μου ρχεται στο μυαλό η τελευταία συνομιλία του Jack με τον Hopper στο Easy Rider\nη οποία τα λέει καλύτερα από εμένα.\nΤέλεια η πρώτη φωτό!\n20 Αύγουστος, 2010 στο 6:16 μμ\nΤην είχα ξεχάσει αυτή τη σκηνή. Ίσως το ξαναδώ, έχω καιρό.\nΟι άνθρωποι έχουν περίεργη σχέση με την ελευθερία. Και δε λέω στα λόγια, γιατί εκεί όλοι τη «θέλουν».\nΟι περισσότεροι τη φοβούνται. Η ελευθερία προϋποθέτει να είσαι υπεύθυνος για τις πράξεις σου και τις επιλογές σου. Να κινείσαι με βάση τις πραγματικές σου επιθυμίες και όνειρα, μα και να πληρώνεις το αντίτιμό τους. Κάτι που ελάχιστοι είναι πρόθυμοι να κάνουν.\nΠροτιμούν νάχουν πρόγραμμα «υποχρεώσεων» που εξασφαλίζει κάποιες «απολαβές». Δε «βλέπουν» ότι το αντίτιμο για το βόλεμα είναι σκληρότερο. Σε κάνει να χάνεις τον εαυτό σου και όλη την ουσία της ζωής.\nΑπό την άλλη βέβαια, μπορεί γι αυτούς αυτή να είναι η ουσία της ζωής. Η ασφάλεια. Η ρουτίνα χωρίς επιλογές με κόστος. Έτσι κι αλλιώς την «χρυσοπληρώνουν» με την ελευθερία τους.\nΟτιδήποτε «διαφορετικό», έξω από καλούπια, προκαλεί αντιδράσεις, ανάλογα ποιός το εντοπίζει.\nΣτους «ποιοτικούς» γίνεται αντικείμενο πόθου. Το υπαγορεύει το «προοδευτικό» τους προφίλ κι ας μην έχουν τα κότσια να πάνε πέρα από λόγια. Εννοείται πως δεν ξέρουν τι να το κάνουν και μόλις δουν ότι μπορούν να το «πιάσουν», τρέχουν σα βρεγμένες γάτες στην ασφάλεια, υπογράφοντας «μετάνοιες». Σκύβοντας ακόμα περισσότερο.\nΣτους υπόλοιπους προκαλεί φόβο. Ανάγκη να το «μηδενίσουν», να το εξαφανίσουν, να πάψει η «απειλή».\nΌλοι βέβαια το θαυμάζουν όσο είναι μακριά από τον… :sealed:\nΤο βιντεάκι το λέει καλύτερα 🙂


EΘΝΙΚΗ ΑΝΤΙΣΤΑΣΗ: ΔΕΝ ΤΡΩΜΕ ΚΟΥΤΟΧΟΡΤΟ ΚΥΡΙΕ ΠΡΟΕΔΡΕ\nΔΕΝ ΤΡΩΜΕ ΚΟΥΤΟΧΟΡΤΟ ΚΥΡΙΕ ΠΡΟΕΔΡΕ\nΤις προεκλογικές του διαθέσεις έδειξε για ακόμη μια φορά ο πρόεδρος της Δημοκρατίας κύριος Τάσος Παπαδόπουλος .\nΟ κύριος πρόεδρος μετά την πτώση των ποσοστών του, προχώρησε σε κοινωνικές-χρηματικές παροχές, ως δώρο Χριστουγέννων στον Κυπριακό λαό.\nΦαίνεται νόμισε πως...οι Κύπριοι πολίτες τρώνε κουτόχορτο !\nΞέχασε τις διακηρύξεις των αντιπροσώπων του τον προηγούμενο μήνα, σύμφωνα με τις οποίες η κυβέρνηση δεν θα προχωρούσε σε άλλες παραχωρήσεις μέχρι το 2008, λόγω απαγόρευσης της Ευρωπαικής Ένωσης !\nΤο ΑΚΕΛ και το ΔΗΣΥ δεν έχασαν την ευκαιρία να κατηγορήσουν την κυβέρνηση, για ακόμη μια φορά, για πολιτικές και προεκλογικές σκοπιμότητες.\nΠροσωπικά, η πράξη του προέδρου, ως αρχή, με βρίσκει απόλυτα σύμφωνο. Απο τη στιγμή που η κυβέρνηση διαθέτει αρκετά χρήματα για να βοηθήσει τον φτωχό πληθυσμό της Κύπρου, τους πολύτεκνους και τους συνταξιούχους, τότε ας το κάνει και με το παραπάνω. Όμως γιατί η κυβέρνηση 1 μήνα πρίν διεμήνυε πως δεν είναι σε θέση να δώσει παροχές λόγω απαγόρευσης απο την Ε.Ε ; Αυτό είναι που παραξενεύει...\nΩστόσο, θα πρέπει κανείς να προβληματιστεί και για την αντίδραση των εκλογικών επιτελείων των δύο άλλων υποψηφίων. Κατ'αρχάς, γιατί το ΔΗΣΥ μιλά για προεκλογικές σκοπιμότητες, απο την στιγμή που δεν επέδειξε αξιόλογο δράση τα τελευταία 4 χρόνια, με εξαίρεση τους τελευταίους 3 μήνες ; Και γιατί το ΑΚΕΛ μετά απο τρισήμιση χρόνια συγκυβέρνησης, διαχώρισε τις θέσεις του απο την κυβέρνηση, χωρίς να σταματήσει λεπτό να κατηγορεί την κυβέρνηση ;\nΚλείνοντας, θέλω να αναφέρω τις ανησυχίες και προβληματισμούς μου για την επομένη μέρα της εκλογής προέδρου. Το 2008 είναι κρίσιμη χρονιά για την Κύπρο, αφού η πίεση για αποδοχή λύσης, βασισμένης στην Διζωνική Δικονοτική Ομοσπονδία, θα είναι αφόρητη. Οι συνθήκες μας επιβάλλουν να είμαστε όλοι ανεξαιρέτως ενωμένοι. Όλοι ! Είτε είμαστε δεξιοί, είτε αριστεροί, είτε κεντρώοι. Πρέπει όλοι να καταλάβουμε οτι ο διχασμός μεταξύ μας δεν οδηγεί πουθενά και βολεύει μόνο τον εχθρό. Πρέπει τα κόμματα απο κοινού, να αποφασίσουν οτι η πολιτική που πρέπει να ακολουθήσουμε, είναι αυτή της πολιτικής ενότητας, και η οποία θα διεκδικεί τα δικαιώματα του Ελληνικού λαού της χώρας μας.\nΓιατί όπως είπε και ο ένδοξος Θεόδωρος Κολοκοτρώνης :\nΑναρτήθηκε από Εθνική Αντίσταση στις 8:02 μ.μ.


Έχασε τα..άχαστα και έμεινε στο 0-0 με τον Πατούχα ο Αετός Ανωγείων-Σκληρή μάχη μέχρι τέλους με Άλογο και Γιούχτα για την κατάκτηση του πρωταθλήματος | ΑΝΩΓΗ\n« Ποιητικές συλλογές του δώρισε ο Γιώργος Κουτάντος στους μαθητές του Δημοκτικού, του Γυμνασίου και του Λυκείου Ανωγείων!\n“Έφυγε” αιφνίδια από τη ζωή σε ηλικία 48 ετών η Λευκοθέα Κουνάλη »\nΈχασε τα..άχαστα και έμεινε στο 0-0 με τον Πατούχα ο Αετός Ανωγείων-Σκληρή μάχη μέχρι τέλους με Άλογο και Γιούχτα για την κατάκτηση του πρωταθλήματος\nΤην πρώτη του βαθμολογική απώλεια μέσα στα Ανώγεια είχε ο Αετός που αναδείχτηκε ισόπαλος χωρίς σκορ, με τον μαχητικό Πατούχα, στην 17η αγωνιστική του πρωταθλήματος, αφήνοντας δυο πολύτιμους βαθμούς στη μάχη για την κατάκτηση του πρωταθλήματος. Η ομάδα μας βρίσκεται με παιχνίδι λιγότερο στους 37 βαθμούς μαζί με τον Γιούχτα 2010, ενώ 40 έχει το Άλογο Μαλεβιζίου το οποίο όμως μπορεί να φτάσει ο Αετός αν νικήσει στο εξ αναβολής ματς με τον Τηγανίτη, όταν αυτό οριστεί. Το ουσιαστικό όμως είναι ότι ο Αετός μόνο αν αυτοκτονήσει δεν θα κερδίσει την άνοδο του στο Β’Τοπικό, καθώς βρίσκεται ήδη στο +9 από τον πέμπτο Παναθηναϊκό έχοντας και αγώνα λιγότερο. Η ομάδα στην πρώτη της συμμετοχή στο Ηράκλειο εμφανίζει τη δυναμική της, κερδίζει την άνοδο και διεκδικεί επί ίσοις όροις την κατάκτηση του πρωταθλήματος.\nΤο παιχνίδι με τον Πατούχα έγινε στα Ανώγεια υπό πολύ άσχημες καιρικές συνθήκες και ήταν από εκείνα τα παιχνίδια που η μπάλα δεν θέλει να μπει στα δίχτυα με τίποτα! Ακόμα και όταν μπαίνει εν τέλει, στη φάση των καθυστερήσεων του πρώτου ημιχρόνου, με την κεφαλιά του Δραμουντάνη που νίκησε στον αέρα τον Λουλάκη, ο διαιτητής το ακυρώνει λανθασμένα, διατηρώντας το μοιραίο 0-0! Το λάθος του διαιτητή δεν αποτελεί πάντως δικαιολογία και κρίνουμε την ισοπαλία δίκαιη καθώς η ομάδα της Βιάννου παρά τις ελλείψεις της τα έδωσε όλα στον αγωνιστικό χώρο και πήρε μια παλικαρίσια ισοπαλία σε μια δύσκολη έδρα.\nΠέρα από το γκολ του Δραμουντάνη στο τέλος του ημιχρόνου, η σημαντικότερη φάση ήταν το οριζόντιο δοκάρι σε κεφαλιά του ίδιου παίχτη στο 22′. Σημαντικές ευκαιρίες είχε επίσης ο Αετός με τον Μαματζάκη να μη βρίσκει δίχτυα στο 6′ σε εξ επαφής πλασέ στο δεύτερο δοκάρι μετά την ασίστ του Δραμουντάνη. Μεγάλη απόκρουση σε αυτή τη φάση από τον Λουλάκη που κινδύνεψε και τη σωματική του ακεραιότητα καθώς χτύπησε στο δοκάρι με το κεφάλι του από την υπερέκταση που έκανε για την απόκρουση. Ευτυχώς ο νεαρός τερματοφύλακας της Βιάννου μετά από διακοπή 4 λεπτών σηκώθηκε και συνέχισε τον αγώνα έστω και με δεμένο το κεφάλι. Του ευχόμαστε ολόψυχα περαστικά και συγχαρητήρια για το πάθος και την εμφάνιση του.\nΟι άλλες φάσεις του Αετού σημειώθηκαν με τον Δραμουντάνη στο 65′ και το 74′, με το ανεπανάληπτο τετ α τετ του Τούγλη στο 58′, την κεφαλιά του Καλέα στο 54′ και τον Παπαδάκη που δεν πρόλαβε για εκατοστά την μπάλα μετά το φάουλ του Ξυλούρη στο 88′. Ανεπανάληπτη και φάση hilight ήταν επίσης η ευκαιρία στο 28′ με την τρομερή απόκρουση του Λουλάκη στο φάουλ του Παπδομιχελάκη, τον Καλλέργη στη συνέχεια να πιάνει ένα κεραυνό από το ύψος του πέναλτι και την μπάλα να προσκρούει στο κεφάλι του αμυντικού Μπριντάκη και να φεύγει άουτ! Ο Αετός επί 90 λεπτά ήταν κυρίαρχος, έχασε τα..άχαστα και άφησε δυο βαθμούς στα Ανώγεια. Ο Πατούχας απείλησε μόνο σε αντεπιθέσεις αλλά ο τερματοφύλακας του Αετού Καπετανάκης ήταν ξανά σε εξαιρετική ημέρα και δεν νικήθηκε στο 33′ όπου έκανε μεγάλη απόκρουση σε σουτ του Ραπτάκη, όπως και στο 11′ σε σουτ του Μανουσάκη. Να αναφέρουμε ότι στις καθυστερήσεις αποβλήθηκε με δεύτερη κίτρινη κάρτα για διαμαρτυρία ο Μπιτσακάκης του Πατούχα.\nΤην ερχόμενη Κυριακή ο Αετός θα αντιμετωπίσει την Ροδιά εκτός έδρας και ψάχνει μόνο τη νίκη για να συνεχίσει την κούρσα για την κατάκτηση του πρωταθλήματος. Στον αγώνα αναμένεται να επιστρέψουν οι Γιώργος Παγκαλάκης και Σοφοκλής Σμαραγδής που τόσο έλειψαν από το χθεσινό παιχνίδι, λόγω τραυματισμών.\nΑετός Ανωγείων: Καπετανάκης-Βιτώρος-Παπαδομιχελάκης-Καλέας-Κονιός (26′ Καλλέργης, 75′ Παπάζογλου)-Παπαδάκης-Ξυλούρης-Μέμος


Οριστική διακοπή της σεζόν στη Euroleague πρότεινε ο Μπερτομέου - OnVolos.gr-To μεγαλύτερο Portal στην Μαγνησία\nΤην οριστική διακοπή της σεζόν, λόγω των κινδύνων από την πανδημία του κορωνοϊού, πρότεινε ο CEO της Euroleague, Τζόρντι Μπερτομέου, στην κρίσιμη σύσκεψη που βρίσκεται σε εξέλιξη με τις 11 ομάδες μετόχους που έχουν συμβόλαιο τύπου Α, στη διοργάνωση. Αν και ο ισχυρός άνδρας της Euroleague είχε προσπαθήσει να καθησυχάσει τους παίκτες στη σύσκεψη με τους 18 αρχηγούς των ισάριθμων ομάδων το περασμένο Σάββατο (23/5), η εισήγησή του σήμερα ήταν υπέρ ενός οριστικού «λουκέτου» στη σεζόν. Ίσως, ο Μπερτομέου να επηρεάστηκε και από την επιστολή της Ένωσης Παικτών στις ομάδες με την οποία οι πρωταγωνιστές στο παρκέ ζητούσαν το πρόωρο τέλος της σεζόν για λόγους υγείας και κίνδυνο τραυματισμών μετά από δίμηνη απραξία.\nΓια όλα όσα θα αποφασιστούν σήμερα στο Συμβούλιο των μετόχων, ο Τζόρντι Μπερτομέου, θα μιλήσει σε συνέντευξη Τύπου, η οποία θα ακολουθήσει αμέσως μετά την ολοκλήρωση της τηλεδιάσκεψης. Η σεζόν στη Euroleague είχε διακοπεί στις 13/3 λόγω της έξαρσης της πανδημίας του κορωνοϊού.\nΑύριο η κλήρωση του Nations League στο...\nΟ Χασάν συνέχισε το σερί του Ολυμπιακού,...


Αικατερίνη Παππά - Katherine Pappas (1921 - 2018) - Anamniseis\nHome ΙΣΤΟΡΙΕΣ Αικατερίνη Παππά – Katherine Pappas (1921 – 2018)\nΑικατερίνη Παππά – Katherine Pappas (1921 – 2018)\nΗ Αικατερίνη Παππά (Katherine Pappas) το Σάββατο, 16 Αυγούστου 2018, άφησε την τελευταία της πνοή βυθίζοντας σε πένθος την οικογένειά της.\nΗ σορός της το απόγευμα της Πέμπτης, 23 Αυγούστου 2018 από τις 4.00 – 9.00 μ.μ. θα εκτεθεί για προσκύνημα στο Γραφείο Τελετών «Smith -Corcoran Funeral Home, στη διεύθυνση 6150 N. Cicero Ave., Chicago.\nΗ νεκρώσιμη ακολουθία θα ψαλεί το πρωί του Σαββάτου, 25 Αυγούστου 2018 στις 10.00 π.μ. στο ναό του Αγίου Δημητρίου 2727 W. Winona St., Chicago, IL 60625.\nΑμέσως μετά θα λάβει χώρα ο ενταφιασμός της στο Κοιμητήριο «West Lawn Cemetery» στο Racine WI.\nΟ θάνατός της καταλυπεί τα παιδιά της Nick και Corinne Pappas, τα εγγόνια Alexander και Catherine Pappas, τους κουνιάδους, τα ανίψια και τους λοιπούς συγγενείς εδώ και στην Ελλάδα. Η εκλιπούσα ήταν νυμφευμένη με τον αείμνηστο James Pappas\nΗ ευθύνη της διοργάνωσης της κηδείας έχει ανατεθεί στο Γραφείο Τελετών «John G. Adinamis Funeral Directors, Ltd».\nPrevious articleΜαρία Κιβωτίδη – Maria Kivotidis (1935 – 2018)\nNext articleΕλένη Σβώκου – Helen Svokos (1933 – 2018)


Βήμα Διαλόγου Μελών • Προβολή θέματος - Σχέση του Δικτύου με το ευρώ\nΤώρα είναι Τετ Σεπ 22, 2021 1:05 am\nΣχέση του Δικτύου με το ευρώ\nΘέμα δημοσίευσης: Σχέση του Δικτύου με το ευρώ\nΥπάρχουν διάφορες απόψεις για το ρόλο του ευρώ στο Δίκτυο. Κάποια μέλη θεωρούν ότι πρέπει να υπάρξει ένα κατώτατο όριο του ποσοστού σε ΤΕΜ. Για παράδειγμα, τουλάχιστον το 70% κάθε ανταλλαγής να είναι ΤΕΜ, σε αντίθεση με το ελεύθερο ποσοστό που ισχύει σήμερα. Άλλα μέλη υποστηρίζουν ότι πρέπει να καταργηθεί το ποσοστό σε ευρώ τελείως.\nΜια άλλη πρόταση είναι να επιτραπεί η χρήση ποσοστού σε ευρώ στην αγορά για ανταλλαγές με παραγωγούς, αλλά με ρυθμίσεις που θα διασφαλίζουν δικαιοσύνη στις τιμές.\nΤο θέμα μπαίνει για να συζητήσουμε και να διαμορφώσουμε τον τρόπο με τον οποίο θα λειτουργήσει καλύτερα το Δίκτυο.\nΘέμα δημοσίευσης: Re: Σχέση του Δικτύου με το ευρώ\nΔημοσιεύτηκε: Παρ Μαρ 08, 2013 4:00 pm\nΘα πρέπει να ξεκαθαρίσω μερικά πράγματα και να μπουν κάποιες βάσεις.\nΑ) Το ΤΕΜ πρέπει να συνυπάρξει μαζί με το ευρώ. Γιατί.....\n- Η όλη προσπάθεια γίνεται γιατί δεν έχουμε στην τσέπη μας ευρώ. Άρα γιατί συζητάτε αν θα βάλουμε 30% ευρώ\nκαι 70% ΤΕΜ αφού η όλη αλήθεια είναι ότι είμαστε εδώ επειδή δεν έχουμε ευρώ στις τσέπες μας!!\n- Παίρνοντας τον από πάνω λόγο ως πρώτη προϋπόθεση και αξεπέραστη, θα πρέπει οι συναλλαγές εντός δικτύου\nνα γίνονται ΜΟΝΟ σε ΤΕΜ γιατί διαφορετικά δεν έχει λόγο ύπαρξης το ΤΕΜ. Το ΤΕΜ έγινε ως εναλλακτική\nμονάδα επειδή δεν έχουμε ευρώ στις τσέπες μας και δοκιμάζουμε ένα εναλλακτικό τρόπο.\nΔηλαδή, Δημιουργούμε μία δική μας Κεντρική Τράπεζα που πας παρέχει την ρευστότητα, την οποία μας έχει\nδιακόψει η τράπεζα της Ελλάδος.\nΔιαφορετικές εξηγήσεις είναι ΑΤΟΠΕΣ και ΜΑΤΑΙΕΣ καθώς δεν έχουμε ούτε την γνώση, ούτε την υποδομή να\nφτιάξουμε ένα διαφορετικό τραπεζικό σύστημα.\nΑντί λοιπόν να προσπαθούμε να ανακαλύψουμε ξανά τον τροχό, ας δοκιμάσουμε να φτιάξουμε ένα νέο όχημα που\nθα έχει τροχούς αλλά νέα καμπίνα και νέες δυνατότητες.\nΒάση των παραπάνω συμπερασμάτων η πρόταση μου είναι:\n- Η αγορά του δικτύου πρέπει να λειτουργήσει με ΤΕΜ, γιατί ευρώ δεν έχουμε και γι'αυτό δοκιμάζουμε κάτι\nεναλλακτικό. Δική μας μονάδα μέτρησης, όπου εμείς έχουμε τον έλεγχο της ρευστότητας.\n- Οχι πωλήσεις σε ΤΕΜ + ΕΥΡΩ γιατί το ένα αναιρεί το άλλο. Δεν έχει κανένα νόημα ο πωλητής να ζητάει ευρώ\nτην στιγμή που είναι γνωστό και στους δυο ότι ο αγοραστής δεν έχει ευρώ να δώσει.\nΣτην συγκεκριμένο θέμα δεν υπάρχει κανένα πρόβλημα που πρέπει να λυθεί, παρά μόνο πρέπει να γίνει συνείδηση σε όλους ότι όλοι βρίσκονται στο δίκτυο λόγω της ανάγκης. Είμαστε μία ομάδα ατόμων, που χρεοκοπήσαμε, έχουμε ελάχιστα ευρώ στην τσέπη μας και πρέπει να συνεργαστούμε, βάζοντας τον καλύτερο μας εαυτό, της δεξιότητες μας και τους πόρους που έχει ο καθένας ώστε να μπορέσουμε να ξαναπατήσουμε στα πόδια μας.\nΑν υπήρχαν ΕΥΡΩ κανείς μας δεν θα ήταν στο δίκτυο. Η έλλειψη ΕΥΡΩ είναι ο κύριος λόγος που είμαστε όλοι εδώ, άρα είναι ΜΑΤΑΙΟ να ζητάει κάποιος ΕΥΡΩ.\nΑπό εκεί και πέρα... Είναι ελεύθερη αγορά και έτσι πρέπει να λειτουργήσουμε. Ο καθένας ας βάλει αυτό που θέλει και στην πορεία θα δει αν η απαίτηση του είναι λογική ή παράλογη. Αναλόγως θα την διορθώσει.\nΗ ελεύθερη αγορά σημαίνει παιδεία. Άρα είναι άσκοπο να βάλει κάποιος κανόνες όταν δεν υπάρχει παιδεία.\nΔημοσιεύτηκε: Παρ Μαρ 08, 2013 4:42 pm\nΕφόσον έγινε κατανοητό το παραπάνω, θα πρέπει να γίνει κατανοητό και αυτό.\nΝαι, χρειαζόμαστε ΕΥΡΩ για να αγοράσουμε υπηρεσίες και αγαθά ΕΚΤΟΣ δικτύου.\nΕίναι ουτοπία (ού τόπος, ανύπαρκτος τόπος) κάποιος να φαντάζεται ένα ανεξάρτητο δίκτυο ΤΕΜ εντός μίας κοινωνίας. Είναι ανέφικτο και αδύνατον.\nΣυμπληρωματικό, εναλλακτικό, το οποίο θα συμπορεύεται με την υπάρχουσα κοινωνία, ναι μπορεί να είναι.\nΟ συνδετικός κρίκος μεταξύ Δικτύου ΤΕΜ και Ελληνικής κοινωνίας είναι το ΕΥΡΩ. Άρα όλες οι συναλλαγές όπου το Δίκτυο ΤΕΜ είναι ο αγοραστής και η Ελληνική κοινωνία είναι ο πωλητής, τότε οι συναλλαγές πρέπει να γίνονται μόνο σε ευρώ.\nΟ λόγος είναι ότι ισχύει ο νόμος της πλειοψηφίας και εφόσον η πλειοψηφία της Ελληνικής κοινωνίας χρησιμοποιεί ΕΥΡΩ τότε και εμείς ως μειοψηφία πρέπει να συμπορευθούμε και να χρησιμοποιήσουμε ΕΥΡΩ στις συναλλαγές μας.\nΑν κάποιος άλλος έχει άποψη, θα πρέπει να μας πει αν είναι εφικτή ή ανέφικτη και πόσο καιρό θα χρειαστεί για να μπει σε εφαρμογή και να έχει αποτελέσματα....\nΗ ΛΥΣΗ ΣΤΟ ΕΡΩΤΗΜΑ\nΘα πρέπει το Δίκτυο ΤΕΜ να έχει την δική του πρωτογενή παραγωγή, ώστε αυτά που παράγει, να τα πουλάει σε ΕΥΡΩ στην Ελληνική κοινωνία ή την παγκόσμια κοινωνία και με τα ευρώ που παίρνει να μπορεί να αγοράζει όσα δεν μπορεί να παράγει.\nΑυτή την στιγμή το δίκτυο δεν παράγει τίποτα άρα δεν μπορεί να πουλήσει τίποτα στην Ελληνική κοινωνία και γι'αυτό έχει τελματώσει.\nΓια να λυθεί το πρόβλημα αυτό, το Δίκτυο θα πρέπει να αρχίσει να πουλάει στον έξω κόσμο.\nΤι θα μπορούσαμε να πουλήσουμε στον έξω κόσμο, ώστε να πάρουμε ευρώ;\nΠρωτογενής παραγωγή είναι τα αγαθά της φύσης και οι δεξιότητες του κάθε ανθρώπου.\n- Οι κομπιουτεράδες μέλη του Δικτύου θα πρέπει να παρέχουν τις υπηρεσίες τους σε ανθρώπους εκτός δικτύου, να πληρώνονται σε ευρώ τα οποία θα φέρνουν στο Δίκτυο. Με αυτά τα ευρώ θα αγοράζονται άλλα αναγκαία προϊόντα\n- Οι γαζώτριες θα κάνουν επισκευές ρούχων στους ανθρώπους εκτός δικτύου, θα πληρώνονται σε ευρώ και θα τα φέρνουν στο Δίκτυο.\n- Η Φύση παράγει άπειρα προϊόντα εδώ και εκατομμύρια χρόνια χωρίς την βοήθεια του ανθρώπου και φυσικά χωρίς λεφτά. Άρα μπορούμε να μάθουμε και να παράγουμε χωρίς κόστος προϊόντα τα οποία θα πουληθούν στην υπόλοιπη κοινωνία σε ευρώ.\nΕδώ θέλω να τονίσω, ότι πρέπει να κάνουμε με αυτά που έχουμε στα χέρια μας σήμερα και όχι με το τι θέλει ο καθένας ή τι επιθυμίες έχει ο καθένας ή πως θα έπρεπε να είναι... Είμαστε 5 χρόνια μέσα στην κρίση και τα περιθώρια ελιγμών έχουν σχεδόν τελειώσει. Αυτή είναι η πραγματικότητα και εμείς πρέπει να την αποδεχθούμε και να κινηθούμε ανάλογα με αυτά που έχουμε.\nΕλπίζω να βοήθησα τις σκέψεις όλων.... Να ξεκαθαρίσουμε ότι άλλο οι συναλλαγές εντός του Δικτύου και άλλο οι συναλλαγές εκτός Δικτύου. Αυτά τα δύο πρέπει να αντιμετωπισθούν ξεχωριστά και να μην μπερδευτούν.


21 Μαρτίου, 2014 Δημήτρης Θωμαδάκης PC, PS Vita, PS3, Reviews, Xbox 360 0 comments\nΕίναι ακατανόητο γιατί βγαίνουν παιχνίδια με το σταγονόμετρο για ένα τόσο -μα τόσο- πωρωτικό άθλημα. Κάποιες φορές όμως γίνεται η έκπληξη και βλέπουμε τίτλους με μηχανές, ικανούς να μας φάνε τον ελεύθερο χρόνο. Το MXGP: The Official Motocross Videogame καταφέρνει να ανταγωνιστεί ακόμα και τον… βασιλιά των δύο τροχών, δηλαδή το πάλαι ποτέ Moto Racer.\nΜια που τα αγωνιστικά παιχνίδια δεν έχουν σενάριο (συνήθως), θα εκμεταλλευτώ την ευκαιρία πω ότι το παιχνίδι έχει αναπτύξει η Milestone, η εταιρεία που έφτιαξε και το MotoGP 13. Αυτό μάλλον δεν θα έπρεπε να το διαφημίζει, γιατί το MotoGP 13 ήταν ένας σχετικά αδιάφορος τίτλος με «ξύλινο» gameplay. Αν μη τι άλλο όμως, φαίνεται πως έμαθε από τα λάθη του παρελθόντος, και έτσι το MXGP είναι ένα εξαιρετικό παιχνίδι, με πολύ προσεγμένους κανόνες φυσικής.\nΟ χειρισμός προσφέρει ένα πολύ ενδιαφέρον στοιχείο, που δεν θυμάμαι να έχω δει σε άλλο παιχνίδι με μηχανές. Ενώ τα trigger buttons αντιστοιχούν στο γκάζι και στο φρένο, με τον αριστερό μοχλό στρίβεις το τιμόνι της μηχανής, και με τον δεξιό μοχλό ελέγχεις το σώμα του οδηγού! Αυτό σημαίνει ότι έχεις πλήρη έλεγχο στην κλίση του σώματος για τον οδηγό, προς τα δεξιά ή αριστερά, όπως και στις σούζες για τη μηχανή. Μάλιστα όταν βρίσκεται η μηχανή στον αέρα, μεταξύ άλματος και προσγείωσης, μπορείς να χρησιμοποιήσεις αυτό το μηχανισμό για να εκτελέσεις εντυπωσιακές φιγούρες, κερδίζοντας περισσότερους πόντους στην κούρσα. Γενικά επειδή το στοιχείο του ragdoll physics είναι ισχυρό στο MXGP, θα χρειαστείς αρκετή ώρα για να μάθεις να μην τσακίζεσαι, πόσο μάλλον για να τερματίσεις σε καλή θέση, ακόμα και με τα βοηθήματα ενεργοποιημένα. Καλύτερα έτσι όμως, παρά να είχαμε άλλο ένα action-ειδές racing game.\nΣτα modes τώρα, το career σου επιτρέπει να ξεκινήσεις από το μηδέν με έναν οδηγό που δημιουργείς εσύ. Με τα grand prix και championship μπορείς να λάβεις μέρος σε πλήρεις διοργανώσεις, είτε με το δικό σου avatar, είτε ως κάποιος πραγματικός οδηγός. Στο instant race τρέχεις σε «φιλικούς» αγώνες, ενώ το time attack περιλαμβάνει στόχους-προκλήσεις εντός συγκεκριμένου χρόνου. Έχουμε όμως και multiplayer, τόσο σε μεμονωμένες κούρσες όσο και σε οργανωμένα τουρνουά. Α, και πριν από κάθε αγώνα, μπορείς να ρυθμίζεις ένα σκασμό από τεχνικά χαρακτηριστικά για τη μηχανή σου!\nΛοιπόν, από φωτισμό και particle effects τα πάμε μάλλον μέτρια, αλλά όλα τα υπόλοιπα είναι τζάμι. Στις πίστες είναι εμφανείς οι φυσικές ατέλειες στο χώμα, όπως και οι «λωρίδες» που σχηματίζει η κάθε μηχανή. Τόσο οι οδηγοί όσο και οι μηχανές είναι μοντέλα σχεδιασμένα με πολλές λεπτομέρειες. Εκεί βέβαια που δίνει ρέστα το παιχνίδι είναι το animation! Η συμπεριφορά της μηχανής και οι αντιδράσεις του οδηγού συνθέτουν ένα μοναδικό interactive αγωνιστικό θέαμα. Μεγάλος σταρ του παιχνιδιού όμως είναι και τα ηχητικά εφέ των μηχανών, που ακούγονται δυνατά και ρεαλιστικά.\nPrevious article WildStar: Οι δημιουργοί μιλούν για τις αρένες και τα battlegrounds\nNext article Το Final Fantasy X/X-2 HD Remaster κυκλοφόρησε και αυτό είναι το τρέιλερ


Χρονολόγιο Κ. Π. Καβάφη - Καλύτερη Λαμία\nHome / ΠΑΓΚΟΣΜΙΑ ΙΣΤΟΡΙΑ - ΠΟΛΙΤΙΣΜΟΣ / Χρονολόγιο Κ. Π. Καβάφη\nΗ ΜΟΝΑΔΙΚΗ ΦΩΤΟΓΡΑΦΙΑ ΤΟΥ ΠΕΤΡΟΥ-ΙΩΑΝΝΗ ΚΑΒΑΦΗ ΠΟΥ ΕΧΕΙ ΔΙΑΣΩΘΕΙ ΜΕΧΡΙ ΣΗΜΕΡΑ (ΠΗΓΗ: ΑΡΧΕΙΟ ΚΑΒΑΦΗ)\nΟ ποιητής με την παγκόσμια ακτινοβολία γεννιέται στην Αλεξάνδρεια. Είναι το ένατο και τελευταίο παιδί του Πέτρου Ι. Καβάφη, μεγαλέμπορου βαμβακιού, από φαναριώτικο γένος, που οι ρίζες του θεωρούνται βυζαντινές, και της Χαρίκλειας, το γένος Φωτιάδη, από παλαιότερη οικογένεια της Πόλης. Έζησε τα πρώτα παιδικά του χρόνια στη γενέτειρα πόλη σε εξαιρετικές συνθήκες ευημερίας. Στο ισόγειο του διώροφου σπιτιού των Καβάφηδων, στην αριστοκρατική οδό Σερίφ, στεγάζονταν τα γραφεία του ακμαίου εμπορικού οίκου «Καβάφης & Σία» (κύριος συνεταίρος ο Γεώργιος Καβάφης, θείος του ποιητή, εγκατεστημένος στο Λονδίνο), ενώ η οικογένεια του Πέτρου Καβάφη «ζούσε μεγάλα» στο πρώτο και δεύτερο πάτωμα, διατηρώντας Γάλλο παιδαγωγό, Αγγλίδα τροφό, Έλληνες υπηρέτες, Ιταλό αμαξά και Αιγύπτιο σείτη (θυρωρό).\nΜε τον πρόωρο θάνατο του Πέτρου Καβάφη αρχίζει ουσιαστικά και η σταθερή πορεία της οικογένειας προς την οικονομική κρίση και την παρακμή.\nΗ Χαρίκλεια Καβάφη υποχρεώνεται να διαλύσει το σπίτι της οδού Σερίφ και να φύγει με τα παιδιά της στην Αγγλία, όπου θα παραμείνει επί έξι χρόνια, με κύριο τόπο διαμονής το Λίβερπουλ, ενώ ένα μικρό διάστημα θα παραμείνουν και στο Λονδίνο. Σ' αυτό το διάστημα ο Κωνσταντίνος Καβάφης θα μάθει σε βάθος την αγγλική γλώσσα και θα καλλιεργήσει την έμφυτη ροπή του προς τα Γράμματα μέσα από το δοκιμασμένο αγγλικό εκπαιδευτικό σύστημα.\nΗ ΧΑΡΙΚΛΕΙΑ ΚΑΒΑΦΗ, ΣΤΑ ΠΡΩΤΑ ΧΡΟΝΙΑ ΤΟΥ ΓΑΜΟΥ ΤΗΣ, ΣΤΗΝ ΑΓΓΛΙΑ. Η ΦΩΤΟΓΡΑΦΙΑ ΑΥΤΗ ΒΡΙΣΚΟΤΑΝ ΚΟΡΝΙΖΑΡΙΣΜΕΝΗ ΣΤΟ ΣΑΛΟΝΙ ΤΟΥ ΠΟΙΗΤΗ. (ΠΗΓΗ: ΑΡΧΕΙΟ ΚΑΒΑΦΗ. ΛΕΥΚΩΜΑ ΚΑΒΑΦΗ 1863-1910, ΕΚΔΟΣΕΙΣ ΕΡΜΗΣ).\nΗ οικογένεια επιστρέφει στην Αλεξάνδρεια. Ο Κωνσταντίνος Καβάφης είναι πλέον δεκαπέντε χρόνων. Την επόμενη τριετία (σύμφωνα με στοιχεία που διαθέτει ο Μιχάλης Πιερής) και μέχρι την ένταξη του σε οργανωμένο σχολείο, ο Καβάφης αρχίζει να μελετά και να εργάζεται πνευματικά από μόνος του, χρησιμοποιώντας βιβλία από τις δανειστικές βιβλιοθήκες της Αλεξάνδρειας.\nΟ ποιητής θα συνεχίσει τις βασικές του σπουδές στο εμπορικο-πρακτικό Λύκειο «Ο Ερμής» του Κωνσταντίνου Πανταζή, σχολείο που ιδρύεται εκείνη τη χρονιά και στο οποίο φοιτούν επίσης οι παιδικοί του φίλοι Μικές Ράλλης και Στέφανος Σκυλίτσης, ίσως και οι Τζων Ροδοκανάκης και Κίμων Περικλής.\nΝέα οικογενειακή μετακίνηση. Αυτή τη φορά προς την Πόλη. Αιτία η εθνικιστική επανάσταση του Αραμπί στην Αίγυπτο και οι ταραχές που ακολούθησαν, κάνοντας τη θέση των εκεί Ευρωπαίων επισφαλή. Η οικογένεια θα παραμείνει για τρία χρόνια στην Πόλη, φιλοξενούμενη του Φαναριώτη παππού του Γεωργάκη Φωτιάδη. Η τριετής παραμονή στην Πόλη θα σταθεί ιδιαίτερα κρίσιμη για τον Καβάφη προς διάφορες κατευθύνσεις. Είναι γνωστό ότι αποφεύγει να ενημερώσει τους φίλους του για την ιδιωτική του ζωή, ενώ, σύμφωνα με ανέκδοτες βιογραφικές σημειώσεις της Ρίκας Σεγκοπούλου, «ο ομοσεξουαλισμός του άρχισε να εκδηλώνεται στα 1883». Σύμφωνα δε με επιστολή της νονάς του Αμαλίας Πιταρίδου-Πάππου (22-11-1883), ο Καβάφης της είχε εκφράσει την επιθυμία να τον βοηθήσει για να ακολουθήσει πολιτική και δημοσιογραφική καριέρα. Την περίοδο πάντως που παραμένει στην Πόλη, εκδηλώνονται και οι πρώτες συστηματικές του προσπάθειες να επιδοθεί στην τέχνη του ποιητικού λόγου. Η ατμόσφαιρα και το τοπίο της Πόλης φαίνεται να προκαλούν στον ποιητή ψυχική εφορία και αυτό διαπιστώνεται στα ποιήματα του «Ο Βεϊζαδές προς την ερωμένη του» (1884) και «Dünya Guzeli» (1884), αλλά ιδίως «Το Νιχώρι» (1885), όπου εκφράζεται ο θαυμασμός του για τις φυσικές καλλονές του Πολιτικού τοπίου, το οποίο, άλλωστε, θα υμνήσει και στο πρώτο λογοτεχνικό του πεζό «Μια νυξ στο Καλντέρι» (1884). Οι πρώτες αυτές ποιητικές απόπειρες του Καβάφη θεωρούνται ότι βρίσκονται κάτω από την άμεση επίδραση του αθηναϊκού ρομαντισμού: καθαρεύουσα γλώσσα, απαισιόδοξη φιλοσοφία, θέματα τυπικά στον πεισιθανάτιο αθηναϊκό ρομαντισμό.\n(Οκτώβριος). Ο Καβάφης επιστρέφει στην Αλεξάνδρεια μαζί με τη μητέρα και τους αδελφούς του Αλέξανδρο και Παύλο. Η επιστροφή ταυτίζεται και με την απόφαση του να εγκαταλείψει την αγγλική υπηκοότητα, την οποία είχε αποκτήσει ο πατέρας του γύρω στα 1850, και να πάρει την ελληνική.\nΤΡΙΑ ΑΠΟ ΤΑ ΜΕΓΑΛΥΤΕΡΑ ΑΔΕΛΦΙΑ ΤΟΥ ΚΑΒΑΦΗ Σ' ΕΝΑ ΟΙΚΟΓΕΝΕΙΑΚΟ ΤΑΞΙΔΙ ΣΤΗΝ ΙΤΑΛΙΑ ΣΤΑ 1865. ΔΕΞΙΑ Ο ΜΕΓΑΛΥΤΕΡΟΣ ΕΙΝΑΙ Ο ΠΕΤΡΟΣ-ΙΩΑΝΝΗΣ, 14 ΕΤΩΝ, ΣΤΟ ΚΕΝΤΡΟ ΚΑΘΙΣΤΟΣ Ο ΑΡΙΣΤΕΙΔΗΣ, 12 ΕΤΩΝ, ΚΑΙ ΑΡΙΣΤΕΡΑ ΜΕ ΣΤΑΥΡΩΜΕΝΑ ΧΕΡΙΑ Ο ΑΛΕΞΑΝΔΡΟΣ, 9 ΕΤΩΝ. (ΠΗΓΗ: ΛΕΥΚΩΜΑ ΚΑΒΑΦΗ1863-1910, ΕΚΔΟΣΕΙΣ ΕΡΜΗΣ)\nΑρχίζει να εργάζεται περιοδικά αλλάζοντας διάφορα επαγγέλματα. Πειραματίζεται στη δημοσιογραφία.\nΕργάζεται ως μεσίτης στο Χρηματιστήριο Βάμβακος.\nΠροσλαμβάνεται ως άμισθος Γραμματέας στην Υπηρεσία Αρδεύσεων.\nΘεωρείται μια σημαντική χρονιά για τον ποιητή. Εκδίδει σε μονόφυλλο το πρώτο πραγματικά αξιόλογο ποίημα του «Κτίσται» και δημοσιεύει μερικά από τα πιο σημαντικά πεζά του κείμενα, όπως τα δύο περί Ελγινείων που παρουσιάζουν δημόσια την πολιτική πλευρά του ποιητή ή τα «Ολίγα περί στιχουργίας», «Ο Σακεσπήρος περί της ζωής» και «Ο καθηγητής Βλάκη περί της νεοελληνικής», στα οποία προβάλλονται οι κύριες αρετές του φιλόλογου και του κριτικού Καβάφη: καθαρή σκέψη, λεπτές παρατηρήσεις, ενάργεια και σαφήνεια στη διατύπωση. Την ίδια χρονιά πειραματίζεται δημιουργικά γράφοντας ένα «δισυπόστατο ποίημα», στο οποίο ενσωματώνει μεταφρασμένες περικοπές από το περίφημο ποίημα Correspondances του Μποντλέρ, ποίημα που κατέχει θεμελιακή θέση στην ιστορία του ευρωπαϊκού συμβολισμού. Την επόμενη δεκαετία άλλωστε θα έχει μια σοβαρή θητεία στα κινήματα του παρνασσισμού και του συμβολισμού που θα παίξουν καθοριστική σημασία στην ποιητική του προσπάθεια.\nΠροσλαμβάνεται ως έμμισθος έκτακτος στην ίδια υπηρεσία, θα έχει Άγγλους προϊσταμένους και θα παραμένει εκεί για τριάντα περίπου χρόνια, έως το 1922, φτάνοντας στον βαθμό του υποτμηματάρχη.\nΓράφει μερικά από τα σημαντικά του ποιήματα, που πολύ θα συζητηθούν: «Κεριά» (1893), «Στην ίδια πόλη» (πρώτη γραφή του ποιήματος «Η Πόλις» (1894), «Ενας Γέρος» (1894), «Πολυέλαιος» (1895), «Τείχη» (1896), «Τα παράθυρα» (1897), «Περιμένοντας τους βαρβάρους» (1899) και το «Πρώτο σκαλί» (1899). Αυτή τη χρονιά βάζει οικονομικό πρόγραμμα στη ζωή του και αρχίζει να κρατάει λογαριασμούς. Επιχειρεί ταξίδι αναψυχής στο Κάιρο.\nΟ προϊστάμενος του αναφέρει: «Είναι πολύ καλός γραφέας και κάνει έξοχη εργασία». Συνιστά να του δοθεί αύξηση η οποία και του δίνεται.\nΣυνεργάζεται με την εφημερίδα «Phere d' Alaxandrie». Ο Γ. Τσοκόπουλος τον χαρακτηρίζει: «Σκεπτικιστής, φιλοσοφικός, μελαγχολικός με ειρωνική πικρία».\nΣε στενογραφημένες σημειώσεις καταγράφει τις προσπάθειες του να απαλλαγεί από το πάθος του, που πιστεύει ότι τον καταβάλλει σωματικά και πνευματικά. Στις 6 Μαρτίου, σημειώνει: «Πρέπει αλύγιστα να επιβάλω στον εαυτό μου ένα τέρμα έως την 1η Απριλίου, διαφορετικά δεν θα μπορέσω να ταξιδέψω. Θ' αρρωστήσω και πώς θα περάσω την θάλασσα, και πώς αρρωστημένος θ' απολαύσω το ταξίδι μου; 16 Μαρτίου: Μεσάνυχτα. Υπέκυψα εκ νέου. Απελπισία, απελπισία, απελπισία. Καμιά ελπίδα δεν υπάρχει. Παρεκτός αν σταματήσω ως τις 15 Απριλίου. Ο Θεός βοηθός». Παίρνει κανονική άδεια. 9 Μαρτίου με τον αδελφό του Τζον πηγαίνει στο Παρίσι. Βλέπει θεατρικές παραστάσεις κ.λπ. 14-21 Ιουνίου στο Λονδίνο. Στις 28 Ιανουαρίου επιστρέφουν στην Αλεξάνδρεια.\nΠΙΝΑΚΑΣ ΤΟΥ ΠΕΤΡΟΥ ΒΛΑΧΟΠΟΥΛΟΥ (ΛΑΔΙ) ΠΟΥ ΑΠΕΙΚΟΝΙΖΕΙ ΤΟΝ ΠΟΙΗΤΗ ΜΕΣΗΛΙΚΑ. (ΠΗΓΗ: ΠΡΟΣΩΠΟΓΡΑΦΙΕΣ Κ.Π. ΚΑΒΑΦΗ - ΣΥΝΔΕΣΜΟΣ ΑΙΓΥΠΤΙΩΤΩΝ ΕΛΛΗΝΩΝ, 1995).\nΠεθαίνει η μητέρα του ποιητή, Χαρίκλεια, την οποία λάτρευε. Τεκμήριο αυτής της αγάπης αλλά και της συγκίνησης που του προκάλεσε ο θάνατος της, ένα ανέκδοτο στενογραφημένο ημερολόγιο, στο οποίο ο ποιητής κατέγραψε αναδρομικά διάφορα στιγμιότυπα από τη ζωή, την αρρώστια και τις τελευταίες ημέρες της Χαρίκλειας Καβάφη.\nΗ πρώτη περίοδος μετά τον θάνατο της μητέρας του σημαδεύεται από συνεχείς μετακινήσεις. Πηγαίνει στο Κάιρο.\nΈρχεται στην Αθήνα όπου και γνωρίζεται με τον Ξενόπουλο και τον Πολέμη. Η σημασία αυτού του ταξιδιού είναι μεγάλη για τον Καβάφη, ο οποίος θα κρατήσει ένα λεπτομερές ημερολόγιο στα αγγλικά. Σε επιστολή του προς την εξαδέλφη του Μαριγώ, αναφέρει ότι πηγαίνοντας στην Αθήνα αισθανόταν όπως ένας πιστός που πηγαίνει προσκυνητής στη Μέκκα. Την ίδια χρονιά γράφει τη στιχουργική μελέτη «Η συνάντηση των φωνηέντων εν τη προσωδία», κείμενο που μαρτυρά τη βαθιά γνώση της νεοελληνικής ποιητικής παράδοσης.\nΤαξιδεύει για δεύτερη φορά στην Αθήνα, όπου και γνωρίζεται με τον Πορφύρα, ενώ στις 30 Νοεμβρίου της ίδιας χρονιάς δημοσιεύεται στα «Παναθήναια» το ιστορικό άρθρο του Ξενόπουλου για τον Καβάφη με τίτλο «Ενας Ποιητής». Αυτή τη χρονιά ο Καβάφης γράφει ένα σημαντικό πεζό του κείμενο, τον «φιλοσοφικό έλεγχο» των ποιημάτων του, που είναι γνωστό με τον τίτλο «Ποιητική».\nΕγκαθίσταται στο περίφημο σπίτι-εργαστήριο της οδού Λέψιους όπου και θα περάσει το υπόλοιπο της ζωής του δημιουργώντας το σημαντικότερο τμήμα, ποσοτικά και ποιοτικά, του έργου του.\nΟ Καβάφης πιστεύει ολοένα και περισσότερο στη συγγραφική του προσωπικότητα και μετατρέπεται σιγά αλλά σταθερά σε έναν συνειδητό και τίμιο τεχνίτη που προσηλώνεται με αυταπάρνηση στο έργο του. Αυτή τη χρονιά αρχίζει να συγγράφει τη «Γενεολογία» του.\nΗ πιο σημαντική ίσως χρονιά για τον Καβάφη και το έργο του. Ο ποιητής αποκτά την προσωπική του φωνή, συγκροτεί τη δική του ποιητική περιοχή, η οποία κατά τον ίδιο ορίζεται από τρεις μεγάλους θεματικούς κύκλους, οι οποίοι συχνά συμπλέκονται μέσα στο πλαίσιο του ίδιου ποιήματος. Πρόκειται για τον φιλοσοφικό, τον ιστορικό και τον ηδονικό κύκλο, με βάση τους οποίους διακρίνεται αντίστοιχα η ποίηση του σε φιλοσοφική, ιστορική και ηδονική. Από καλλιτεχνική άποψη είναι φανερό ότι ο ποιητής έχει περάσει πια οριστικά σε μια περίοδο ποιητικού ρεαλισμού.\nΧρονιά που επιχειρεί τη μείωση των εξόδων του. Τα έξοδα ενδυμασίας του μειώνονται σχεδόν στα μισά.\nΜΙΑ ΟΙΚΟΓΕΝΕΙΑΚΗ ΦΩΤΟΓΡΑΦΙΑ ΣΤΗ ΓΕΝΕΥΗ ΤΟ 1865 (ΛΕΥΚΩΜΑ ΚΑΒΑΦΗ 1863-1910, ΕΚΔΟΣΕΙΣ ΕΡΜΗΣ. Η ΦΩΤΟΓΡΑΦΙΑ ΑΥΤΗ ΕΧΕΙ ΠΑΡΑΧΩΡΗΘΕΙ ΑΠΟ ΤΟΝ Κ.Θ. ΔΗΜΑΡΑ).\nΟ πόλεμος συγκεντρώνει στην Αίγυπτο πολλούς Άγγλους λόγιους. Έτσι, ο Καβάφης θα κάνει την πιο σημαντική ίσως γνωριμία της ζωής του: γνωρίζεται και συνδέεται με μεγάλη φιλία με τον γνωστό Άγγλο μυθιστοριογράφο Εντουαρντ Μόργκαν Φόρστερ, οποίος πέντε χρόνια αργότερα θα παρουσιάσει πρώτος τον Καβάφη στο αγγλικό κοινό.\nΠαρακολουθεί τις διαλέξεις που διοργανώνει το περιοδικό «Γράμματα», θα γνωρίσει τους Τ. Μαλάνο και τον Μ. Περίδη.\nΑνανεώνεται το συμβόλαιο του με την Υπηρεσία Αρδεύσεων για άλλα πέντε χρόνια. Την ίδια χρονιά γνωρίζεται με ένα άλλο «μυθικό» πρόσωπο της καβαφικής βιογραφίας, τους κατά άλλους παράνομο γιο του και κατά άλλους ερωτικό του σύντροφο και φίλο και, πάντως, μετέπειτα γενικό κληρονόμο του, τον Αλέκο Σεγκόπουλο.\nΕνώ προτείνεται να προβιβαστεί σε τμηματάρχη, γράφει στους προϊσταμένους του ότι για προσωπικούς λόγους δεν επιθυμεί να ανανεώσει το συμβόλαιο εργασίας του με την Υπηρεσία που λήγει τον επόμενο Μάρτιο.\nΤον Απρίλιο παραιτείται και χωρίς καμιά περίσπαση («επιτέλους ελευθερώθηκα από αυτό το μισητό πράγμα») θα αφοσιωθεί με τη συμπλήρωση του ποιητικού του έργου.\nΠεθαίνει ο τελευταίος εν ζωή αδελφός του Τζον, σίγουρα ο πιο αγαπητός στον ποιητή, αφού πέρα από τη στοργή και την αγάπη που του έδειξε σε όλη του τη ζωή, ιδίως στα νεανικά του χρόνια, υπήρξε και ο πρώτος θαυμαστής, φίλος και μεταφραστής του ποιητικού του έργου.\nΗ κυβέρνηση του δικτάτορα Πάγκαλου απονέμει στον Καβάφη το παράσημο του Φοίνικος, διάκριση την οποία ο ποιητής αποδέχεται υποστηρίζοντας ότι «Το παράσημο μου το απένειμε η Ελληνική Πολιτεία γι' αυτό και το κρατώ».\nΓνωρίζεται με τον Νίκο Καζαντζάκη.\nΣτο «Εντευκτήριο των Γραμμάτων» ειρωνεύεται τον Σκίπη και υπερασπίζεται τον Σικελιανό. Το Δεκέμβριο της ίδιας χρονιάς τον επισκέπτεται ο κύριος εκφραστής του φουτουρισμού, Μαρινέτι.\nΟ ποιητής αρχίζει να υποφέρει από το λάρυγγα του.\nΟι γιατροί διαπιστώνουν καρκίνο του λάρυγγα. Φεύγει τότε στην Αθήνα όπου του γίνεται τραχειοτομία. Ο ποιητής δεν μπορεί να μιλήσει πια. Σημειώνει πια μόνο σε μερικά χαρτιά διάφορες παραγγελίες, συνήθως πρακτικής φύσης. Την ίδια χρονιά ο Δημήτρης Μητρόπουλος μελοποιεί δέκα ποιήματα του.\nΕπιστροφή στην Αλεξάνδρεια, με την υγεία του να χειροτερεύει συνεχώς· δουλεύει στο κρεβάτι πλέον το τελευταίο του ποίημα. Αρχές Απριλίου μεταφέρεται στο Ελληνικό Νοσοκομείο, παθαίνει συμφόρηση το Σάββατο 29 Απριλίου, ημέρα των γενεθλίων του και πεθαίνει στις 2 το πρωί.\nΜΕΤΑ ΤΟΝ ΘΑΝΑΤΟ ΤΟΥ ΠΑΤΕΡΑ ΚΑΒΑΦΗ, Η ΟΙΚΟΓΕΝΕΙΑ ΑΠΟ ΤΟ 1874 ΕΩΣ ΚΑΙ ΤΟ 1876 ΚΑΤΟΙΚΕΙ ΣΤΟ ΛΟΝΔΙΝΟ, QUEENSBOROUGH TERRACE. ΔΕΚΑ ΔΩΜΑΤΙΑ, 220 ΛΙΡΕΣ Ο ΧΡΟΝΟ. ΣΤΟΝ ΑΡΙΘΜΟ 16, QUEENSBOROUGH TERRACE, HYDE PARK, ΥΠΑΡΧΕΙ ΣΗΜΕΡΑ ΕΝΤΟΙΧΙΣΜΕΝΗ ΠΛΑΚΑ ΠΟΥ ΑΝΑΦΕΡΕΙ ΟΤΙ ΕΚΕΙ ΕΖΗΣΕ Ο ΠΟΙΗΤΗΣ. (ΠΗΓΗ: ΛΕΥΚΩΜΑ ΚΑΒΑΦΗ 1863-1910, ΕΚΔΟΣΕΙΣ ΕΡΜΗΣ).\nΟ Καβάφης, όσο ζούσε, δεν εξέδωσε ποτέ ολόκληρο το ποιητικό του έργο, το οποίο άλλωστε συμπλήρωνε ως την τελευταία στιγμή του βίου του. «Έχω», έλεγε, «να γράψω ακόμη είκοσι πέντε ποιήματα», όσα περίπου βρέθηκαν στο Αρχείο του, τα «Ατελή» ποιήματα (Επιμέλεια Ρενάτα Λαβανίνι- Εισαγωγή Γ.Π. Σαββίδης, εκδόσεις Ίκαρος, 1995). Επίσης, ο Καβάφης δεν πραγματοποίησε ποτέ μια κανονική εμπορική έκδοση. Ακολουθούσε ένα δικό του ιδιόρρυθμο σύστημα έκδοσης και κυκλοφορίας του έργου του, το οποίο και προκάλεσε πολλές συζητήσεις στο χώρο των καβαφικών μελετών. Το μείζον αυτό πρόβλημα λύθηκε οριστικά το 1966 με τη διδακτορική διατριβή του Γ.Π. Σαββίδη, που είχε ως αντικείμενο τις «Καβαφικές Εκδόσεις». Περιληπτικά μπορεί να αναφερθεί ότι υπήρξαν τρία διαφορετικά στάδια εκδοτικής τακτικής του Καβάφη: τα «μονόφυλλα», τα «τεύχη» και οι «συλλογές», τα οποία αντιπροσωπεύουν τρεις διαφορετικές φάσεις στην ιστορία της καβαφικής ποίησης. Η μέθοδος των «μονόφυλλων» χρησιμοποιείται από το 1891 έως και το 1904, οπότε ο ποιητής τυπώνει το πρώτο «τεύχος» με 21 ποιήματα. Η πρώτη χρονολογικά «συλλογή» του κυκλοφόρησε, ιδιωτικά πάντα, κατά την πάγια τακτική του, το 1912 και η πρώτη θεματική «συλλογή» του το 1917. Για πρώτη φορά κυκλοφόρησε ολόκληρο το σώμα της αναγνωρισμένης καβαφικής ποίησης το 1935 με επιμέλεια της Ρίκας Σεγκοπούλου.\n(Στοιχεία για το Χρονολόγιο Καβάφη αντλήθηκαν από το βιβλίο «Εισαγωγή στην Ποίηση του Καβάφη - Επιλογή Κριτικών Κειμένων. Επιμέλεια: Μιχάλης Πιερής. Πανεπιστημιακές Εκδόσεις Κρήτης, 1994, και από το Χρονολόγιο που είχε δημοσιευτεί παλιότερα στο περιοδικό «Χάρτης» και μας παραχωρήθηκε από το «Σπουδαστήριο Νέου Ελληνισμού»).\nfrom ανεμουριον https://ift.tt/2WcUb7f


ΓΙΑ ΜΙΑ ΠΟΛΙΤΙΚΗ ΠΡΟΩΘΗΣΗΣ ΤΗΣ ΑΠΑΣΧΟΛΗΣΗΣ ΚΑΙ ΚΑΤΑΠΟΛΕΜΗΣΗΣ ΤΗΣ ΑΝΕΡΓΙΑΣ\nΒΕΡΝΑΔΑΚΗΣ ΓΙΩΡΓΟΣ, ΠΛΙΑΚΑΣ Π., ΣΚΙΑΔΑΣ Β. ΔΗΜΗΤΡΙΟΣ\nΚωδ. Πολιτείας: 3830-0239\nΗ ανεργία έχει αναδειχθεί ως το σημαντικότερο πρόβλημα της ελληνικής κοινωνίας. Η στρατηγική για την καταπολέμησή της και την ταυτόχρονη προώθηση της απασχόλησης αποτελεί μια από τις βασικότερες πολιτικές προκλήσεις που έχει να αντιμετωπίσει όποιος φιλοδοξεί να ασκήσει μια αποτελεσματική διακυβέρνηση στην Ελλάδα. Στόχος του βιβλίου αυτού είναι να παρουσιάσει μια πρόταση, η οποία μπορεί να συμβάλει αποφασιστικά προς αυτή την κατεύθυνση. Για τον λόγο αυτό, σημείο εκκίνησης της μελέτης αποτελεί η καταγραφή της υφιστάμενης κατάστασης, για να ε...\n(P/B) STATENESS AND SOVEREIGN DEBT\nΛΑΒΔΑΣ Α. ΚΩΣΤΑΣ, ΛΙΤΣΑΣ ΣΠΥΡΟΣ, ΣΚΙΑΔΑΣ Β. ΔΗΜΗΤΡΙΟΣ\nΚωδ. Πολιτείας: 2656-0026\nThis book examines the present crisis of Greece's political economy as a crisis of stateness, tackling the domestic as well as the international dimensions. It represents the first attempt by Greek academics to put forward a theoretically-informed, interdisciplinary analysis of Greece's fiscal, economic, and political crisis. The approach aims to fill a major gap, combining insights from comparative politics, political economy, international relations theory, and legal-institutional analysis, in a theoretically informed account of the Gree...\nΕΙΔΙΚΟΙ ΛΟΓΑΡΙΑΣΜΟΙ ΚΟΝΔΥΛΙΩΝ ΕΡΕΥΝΑΣ\nΘΕΣΜΟΙ ΑΝΑΠΤΥΞΗΣ ΓΙΑ ΤΗ ΣΥΓΧΡΟΝΗ ΑΝΩΤΑΤΗ ΕΚΠΑΙΔΕΥΣΗ\nΚωδ. Πολιτείας: 3830-0345\nΣτόχος του βιβλίου αυτού είναι να εξετάσει το θεσμικό πλαίσιο που έχει δημιουργήσει η ελληνική πολιτεία ώστε να επιτρέψει στα Ιδρύματα Ανωτάτης Εκπαίδευσης να διαδραματίσουν τον κρίσιμο ρόλο τους, τόσο σε εθνικό όσο και σε ευρωπαϊκό επίπεδο, στα πλαίσια της συνολικότερης αναπτυξιακής προσπάθειας που καταβάλλεται σε όλα τα κράτη - μέλη της Ευρωπαϊκής Ένωσης. (ΑΠΟ ΤΗΝ ΠΑΡΟΥΣΙΑΣΗ ΣΤΟ ΟΠΙΣΘΟΦΥΛΛΟ ΤΟΥ ΒΙΒΛΙΟΥ)...


Το limited edition της Gucci με τίτλο "Hortus Sanitatis"\nΤο limited edition της Gucci με τίτλο “Hortus Sanitatis”\nΤο νέο, limited edition βιβλίο του οίκου Gucci με τίτλο Hortus Sanitatis (=Κήπος Υγείας, στα Λατινικά) πήρε το όνομά του από την πρώτη εγκυκλοπαίδεια φυσικής ιστορίας, που δημοσιεύθηκε το 1485 στη Γερμανία. Το κάλυμμά του είναι ανοιχτό μπλε με λεπτομέρειες από φύλλο χρυσού, ενώ οι σελίδες παρουσιάζουν μια σειρά ασπρόμαυρων αλλά και έγχρωμων φωτογραφιών. Μέσω αυτών προβάλλεται η συλλογή pre-fall collection, σε λήψεις που τραβήχτηκαν σε ιστορικές τοποθεσίες γύρω από τη Ρώμη.\nΓνωστός για την ικανότητά του να απαθανατίζει υποκουλτούρες όπως η punk σκηνή και τα συγκροτήματα Siouxie και The Ramones, ο φωτογράφος Derek Ridgers ανέλαβε το project. Φωτογράφισε λοιπόν τις καλύτερες στιγμές του φημισμένου καλλιτεχνικού διευθυντή της Gucci, Alessandro Michele.\nΤο βιβλίο περιορίζεται σε 1.000 μόνο αντίτυπα και θα έρθει σε μια κόκκινη σακούλα από βαμβάκι με ένα κρανίο και οστά. Η επίσημη έναρξη θα πραγματοποιηθεί στις 5 Ιουλίου στο Dover Street Market London. Οι οπαδοί της Gucci θα βρουν επίσης το βιβλίο στο colette ή το COMME des GARÇONS Trading Museum. Μην παραλείψετε να εξασφαλίσετε ένα αντίγραφο αυτού του βιβλίου το οποίο διατίθεται στην τιμή των £ 75 GBP (περίπου 85 ευρώ).